
Ftnc 


La revista de Sants, Hostafrancs i La Bordeta 



AGRUPACIÓ DE COMERCIANTS I VEÏNS 
DEL CARRER DE LA CREU COBERTA 



US DESITJA 
BONES FESTES 


TRENC D’ALBA 3 


Editorial — — Tots — 


Després de la sonada inauguració de Cotxeres , la vida político-cultural i 
anímica del barri ha entrat en un compàs d'espera . El «Quan convé guanyem 
Cotxeres» ha esdevingut ara en «Quan Convé passegem per Cotxeres». I és que 
ja sabem que les reivindicacions , com les malalties, no duren més de cent anys. 
Però tranquils, que després del casament Cotxeres- Ajuntament , encara, ens res- 
ten molts vailets solters i sense compromís: El de can Vapor \ ell, el de l Espanya 
Industrial, o el de la Plaça de V Assemblea de Catalunya. Es qüestió de temps i de 
diners. De moment, i a l'espera de nous matrimonis, els qui ja preparen una bo- 
na llista de noces són els de «Les Comissions de Festes». El Ple del Consell Mu- 
nicipal del Districte Sants-Montjuïc aprovava el pressupost ordinari. I la partida 
de Festes Majors, atenció ! s'emporta 2.750.000 pessetes, és a dir, un milionet 
més que l'any passat. Les protestes de les «comissions fes-t'ho-com-puguis» han 
estat útils. S'ha fet justícia amb els veïns de Sants, que un any més han vist amb 
indignació com Gràcia s'enduia tota la ídem de les subvencions. 

Aviat tancarem un any que ha estat força animadet a Sants, Hostafrancs i La 
Bordeta. Bé, de fet ja no som tot això. Ara som Sants-Montjuïc. Però nosaltres, 
fidels a les tradicions, no volem perdre ni els orígens, ni la identitat. / que consti 
que amb els amics de Montjuïc no ha existit mai cap problema. Potser alguna 
, enveja puntual pel Parc d'Atraccions, però res més. I pel que fa a la nostra 
-rn/ publicació, tanquem l'exercici amb l'orgull d'haver assolit els nostres objectius: 
noves col·laboracions , millores en el contingut, més difusió i una bimensualitat 
seguida al peu del calendari. Per al 85, la nostra carta als Reis, ultrapassa els 
límits de la realitat. Però no ens importa, volem millorar en tots els aspectes. 
Fins i tot en el nom de la revista. Sí, en el nom. El proper número gener- febrer ja 
tindrà un nom nou. I no patiu, perquè ben aviat el coneixereu. De moment, el 
mantenim en secret, no fos cas que la competència... 

P.D. En reunió extraordinària celebrada fa dos dies pel Consell de Redacció i 
col·laboració de Trenc d'Alba hem aprovat per una àmplia majoria, desitjar-vos 
Bones Festes i Feliç Any Nou. 


NOTA: L'article aparegut en el número 17 

i que fa referència a la vila de Sants, és una am- 
pliació d'un altre aparegut a la revista "El 29" i 
del mateix autor. 

Noticies 

PETITS 
1 GRANS 


Amb aquest nom, i organitzades 
per la sub-comissió de la tercera 
edat del Centre de Serveis Socials, i 
amb la col·laboració de les caixes, 
entitats i comerços del nostre barri, 
s'han celebrat unes jornades per a la 
integració dels jubilats a la societat. 
Les activitats realitzades, que es van 
desenvolupar des del dia 15 d'oc- 
tubre, van comprendre una sèrie de 
visites d'escolars i jubilats de llars i 
residències, els quals els la van tor- 
nar posteriorment a les seves escoles. 
La cloenda de les jornades va tenir 
lloc el 27 del mateix mesa Cotxeres, 
i consistí en una exposició de dibui- 
xos i redaccions realitzades pels in- 
fants, una ballada de sardanes amb 


berenar inclòs i un acte reivindica- 
tiu dels problemes dels nostres avis. 

JG 


★★★★★★★★★ 


Metamorfosi 


El JAC-SANTS, un dels millors 
equips de bàsquet del barri, està 
construint un poliesportiu. 

Les obres ja estan bastant avança- 
des, el projecte és rebaixar el terra 
del camp i fer, així, dos pisos, l’un 


que seria arran de terra, on hi 
hauran una part de grades i els ves- 
tuaris, i l’altre, el de sota, que hi 
haurà la pista, una altra part de les 
grades i un club social. 

Dels costos de l’obra en paga una 
part la Generalitat (després d’anar- 
hi molts anys al darrera) i l’altra el 
club. 

La inauguració està prevista per 
Nadal, i... al tanto que hi haurà festa 
gran! 

E.A. 


★★★★★★★★★ 

L’Ateneu Popular 
de Sants s’Instal·la^, 
a Premià * 

Definitivament, la gent de l'Ate- 
neu Popular de Sants ha deixat el 
seu local del carrer Riego i s'ha ins- 
tal·lat al carrer Premià, número 15. 
Un viatge de 50 metres sense billet 
de retorn. I la veritat és que amb el 
canvi, l'Ateneu ha sortit guanyant. 
Després de totes les reformes i can- 
vis estètics escaients, hom pot dir 
que el local del carrer Premià és un 
dels més espectaculars del barri. 
Lloc ideal per a fer teatre i balls po- 
pulars, el nou local de l'Ateneu és, a 
més, una ludoteca juvenil oberta a 
tots els joves de 14 a 25 anys. Ping- 
pong, vídeo, ràdio, màquines d^ 
"marsianos'', jocs de taula, l'Atenew 
ara ho té tot, i a preus francament 
accesibles. En fi, perdoneu que no 
ampliem més aquesta notícia, però 
és que ara a les 5 obren la ludoteca i 
m'agradaria ser el primer. No us 
importa, oi? 

A.P. 


ATENEU 
POPULAR 
DE SANTS 

darrer Premià, 15 - Tel 431 84 08 

LUDOTECA 

LUDOTECA 

ASSOCIACIÓ 
PRO CIVISME MUNDIAL 
—CIUTADANS DEL MÓN— 



★ ★★★★★★★★ 

El Fossar de 
la Pedrera 
es dignifica 

El diumenge 21 d'octubre els que 
estàvem a l'acte del Fossar de la Pe- 
drera, vàrem veure com es comença 
a dignificar aquell lloc on descansen 
milers de ciutadans catalans, l'únic 
crim dels quals ve ser el d'oposar-se 
a l'aixecament militar de 1936. Allà 
varen ser enterrats en fosses comu- 
nes de silenci i de por. 

Recordàvem que a Pari's hi ha un 


panteó que fa honor als herois fran- 
cesos, i a la catedral de Westminster, 
a Londres totes les parets són Tenes 
de les gestes de l'imperi anglès i que 
a casa nostra ja comencem a recor- 
dar els herois i les gestes catalanes. 

Mentre queia un plogim i cantava 
l'Orfeó present a l'acte el nostre 
himne nacional —Els Segadors- 
vaig pensar que aquells Immolats 
per les Llibertats de Catalunya, 
també estaven presents des del més 
enllà. Allí queda ara perquè serveixi 
de recordança a les generacions fu- 
tures un monument de bronze, obra 
de l'escultor Ferran Ventura, sufra- 
gat per subscripció popular, l'Asso- 
ciació Pro Memòria als Immolats i 
l'íntima col·laboració de l'Ajunta- 
ment de Barcelona. 



L’Associació Pro-Civisme Mundial- 
Ciutadans del Món, ha iniciat les 
seves trobades al Centre Cívic del 
barri. Aquesta Associació pretén 
oferir tota la col·laboració al seu 
abast per a l’expansió del Civisme i 
la confraternitat. Per a qualsevol in- 
formació que desitgeu podeu pas- 
sar per les Cotxeres tots els di- 
marts a partir de dos quarts de vuit. 
Les trobades d’informació es realit- 
zen també al Centre Cívic de les 
Cotxeres els primers dimarts de ca- 
da més, a la mateixa hora. 

JG 

★★★★★★★★★ 

La Casona ja sona 


La Casona d’Alcolea, un dels 
centres més competents en forma- 
ció teatral i activitats escèniques, 
està preparant quatre grans cursets 
per al proper mes de febrer. Coinci- 
dint amb el seu cinquè aniversari, 
la gent de la Casona començaran 
cursets d’Acrobàcia, de maquillat- 
ge teatral, de tècnica de l’actor ci- 
nematogràfic i de tècnica de pallas- 
so. A l’espera d’aquest poker tea- 
tral, la Casona del carrer Alcolea ha 
obert ja tots els seus cursos 
d’octubre-novembre. Hi destaca- 
rem el curs de teatre a càrrec de 
Fernando Grifell, el d’expressió 
corporal amb dos nivells, coordi- 
nats per Graciella Casanova, i el de 
mim contemporani a cura d’Andreu 
Corchero. A més, en un intent 
d’apropar la dansa a tots els veïns 
de Sants, els responsables de la 
Casona han iniciat cursets de dan- 
sa afro-cubana, dansa-jazz, dansa 
contemporània i dansa d’època. 
Ara ja no tenim l’excusa de dir que 
no sabem on aprendre a ballar. En 
tot cas haurem de ser més realistes 
i proclamar que no ens agrada 
ballar. 


M.S. 

El comerç i la llengua 


Barcelona és la ciutat amb major nombre de catalanoparlants del món, 
amb el major volum editorial en català, seu de la Generalitat i escenari d es- 
deveniments prou importants per a Catalunya al llarg de la història. I, en 
canvi, hi ha vegades íjuc no ho sembla pas. Si algun dia, tot passejant, us 
heu fixat en els rètols de les ootigues i en els cartells publicitaris, deveu 
haver trobat a faltar, sens dubte, la nostra llengua. 


Certament, el català no es deixa 
veure gaire pels carrers de Barce- 
lona. Potser en alguns barris popu- 
lars, com el nostre mateix o el barri 
de Gràcia, encara s'hi veu bastant, si 
més no en comparació amb d'altres 
com ara l'Eixample, on es pot pas- 
sar illes de cases senceres sense veu- 
re ni un sol rètol en català. 

Diuen que ei món és ben boig i ple 
de sorpreses. Una sorpresa molt 
agradable és, per exemple, entrar en 
una pastisseria i que t'atengui un 
dependent xinès parlant-te català. 
En canvi, és una sororesa molt desa- 
gradable passar per davant d'un bar i 
no poder assabentar-se de les espe- 
cialitats de la casa perquè estan 


anunciades exclusivament en anglès. 
A la Carretera de Sants hi ha dues 
botigues força curioses: una és una 
tintoreria que té tots els rètols en 
català, però que al costat d'un que 
hi diu "rentem catifes", escriuen 
entre parèntesis "alfombras " , per 
si algú no ho entén. Una altra és 
una botiga de bates i uniformes de 
treball i té els rètols escrits en caste- 
llà, però en un castellà molt curiós, 
ja que anuncia que venen "guarda- 
polvos y grano tas " . Són coses que 
passen a Barcelona... 

Els botiguers són, sens dubte, els 
responsables directes d'aquesta si- 
tuació. Què en pensen ells de tot 
això? Doncs hi ha una mica de tot, 


però, en general, els podríem aple- 
gar en quatre grups. 

En primer lloc trobaríem els "in- 
tegrats", que tenen tots els seus 
anuncis i cartells en català, i si el 
client no en sap... que n'aprengui, 
que per alguna cosa viu aquí! En 
aquesta darrera opinió diferiria un 
segon grup de botiguers que fan una 
barreja de català i castellà en els 
seus cartells, perquè cal tenir el cli- 
ent content, tant si és català com 
castellà. Ja ho pensen prou els cata- 
lanoparlants que els no— catalano- 
parlants residents a Catalunya hau- 
rien d'aprendre el català, i que pot| 
ser oosant tots els rètols els obliga- 
rien una mica a aprendre'l, però... 
el negoci és el negoci! Hi ha molts 
botiguers que estarien disposats a 
traduir els seus anuncis al català, 
però no s'acaben de decidir a fer-ho, 
perquè la cosa els sortiria bastant 
cara. Ho farien molt de gust, però, 
si els caigués alguna subvenció —Ge- 
neralitat, Ajuntament—, la qual 
cosa no sembla gaire probable de 
moment. Finalment, hi ha un grup 
de botiguers que pensen, tot demos- 
trant el seu gran interès per la filo- 
logia, que "hi ha feines més impor- 
tants per fer que dedicar-se a canviar 
rètols sense importància", o bé pas- 
sen absolutament de la qüestió i no 
volen sentir-ne parlar. ^ 

Si bé les entitats oficials en princi- 
pi no es preocupen gaire per aques- 
ta qüestió, la Crida a la Solidari- 
tat en Defensa de la Llengua, la 
Cultura i la Nació Catalanes va 
posar en marxa "l'operació Barce- 
lona", destinada a conseguir la cata- 
lanització del centre històric i co- 
mercial de Barcelona —Plaça Ca- 

Tonyina festiva 

Ingredients per a 4 persones: 600 

gr. de tonyina fresca; 60 gr. d’oli; 
Ceba; Julivert; Sal; Farina (1 cullera- 
da); 1 fulla de llorer; 1 pessic de 
canyella; mig got de vi blanc (sec). 

Sofregir la ceba i el julivert (picat) 
en l’oli. Afegiu-hi la tonyina, saleu 
una mica i deixeu que agafi color 
daurat per tots dos costats. A mitja 
cocció, afegiu la farina que s’haurà 
dissolt en una mica d’aigua, el llo- 
rer i la canyella, i que s’acabi de 
coure tot. Pocs minuts abans de 
treure-ho del foc, tireu-hi el vi i 
deixeu evaporar. Està boníssim i, 
tot i el seu nom, podeu menjar-ho 
en dies feiners, eh? 

Pastís de truites 


talunya, Rambles, Barri Gòtic,...— , 
tant a nivell de botigues particulars 
com de grans empreses i magatzems. 
Tot i que l'objectiu d'aquesta cam- 
panya està molt localitzat, la Crida 
espera que el seu ressò arribi a tots 
els racons de la ciutat. De moment, 
a través d'accions directes (encade- 



naments) s'han aconseguit ja alguns 
èxits importants, com ara el com- 
promís dels grans magatzems El 
Corte Inglés" i "Jorba Preciados", i 
d'una cadena d'hamburgueseries, de 
catalanitzar almenys el 50 per cent 
dels seus cartells en un breu termini 
de temps. La Crida ha aconseguit 
també que, a crut termini, l'Ajun- 
tament, la Generalitat i altres enti- 
tats, formin una comissió per a la 
normalització lingüística de la ciu- 
tat. Quant als petits botiguers, la 
Crida ha dut a terme que grups de 
voluntaris passin per totes les boti- 
gues del centre de Barcelona, 
repartint fulls informatius i inten- 
tant aconseguir que els botiguers 
es comprometin a traduir els seus 
rètols en un cert període de temps, 
si és que encara no ho han fet. Els 
botiguers del Barri Vell han acollit 
bastant favorablement la campa- 
nya, però no tant els del centre 
comercial, on es podria dir que el 
"botiguer tradicional" ha estat des- 
plaçat per l'home de negocis que 
no té temps a preocupar-se d'a- 
questes coses. 

Esperem que l'esforç de la Crida 
i de tots els botiguers que ja han ca- 
talanitzat els seus rètols, no se'n 
vagi en orris i que aviat poguem 
trobar el català a qualsevol botiga o 
qualsevol carrer. 


Jordi Guàrdia i Rúòies 


Ingredients per a 4 persones: 6 ous; 
una botifarra blanca, V 2 kg. de pata- 
tes; 3 escarxofes; 50 gr. de mante- 
ga; V 4 de litre de llet; 3 tomàquets 
fregits; formatge rallat; farina; sal. 

Fer tres truites rodones, de 2 ous 
cada una, a base de botifarra, pata- 
tes i escarxofes, respectivament. 
Poseu-les totes tres una sobre l’al- 
tra i recobriu-ho amb una capa de 
tomàquet fregit (fet puré). A part, 
prepareu una betxamel amb la llet i 
la necessària quantitat de farina 
per tal que quedi espessa, i abo- 
queu-la al damunt de les truites api- 
lades. Tireu-hi formatge ratllat, que 
cobrirà tota la «muntanya» i a sobre 
de tot, poseu-hi uns bocinets de 
mantega. El pastís, que pot anar 
guarnit amb pèsols o bé una altra 
guarnició al gust, es daura a forn 
baixet i se serveix calent. 

Mousse de xocolata 

Ingredients per a 4 persones: 100 

gr. de margarina; 150 gr. de sucre; 4 
cullerades de xocolata en pols; 1 
gotet de llet; 2 ous; 5 clares d’ou. 

Poseu al foc la margarina, afe- 
gint-hi uns 100 gr. de sucre i els ous 
(sencers) batuts. Remogueu sense 
parar i, quan es posi a bullir, afegiu- 
hi la xocolata i el gotet de llet. 
Treure del foc i tebi haurà de 
quedar com una crema. Si no fos 
així, pot afegir-se-li una mica de 
maizena dissolta en llet i fer-ho 
bullir lleugerament. Bateu les cla- 
res a punt de neu i barregeu-les 
amb la resta de sucre, afegint-ho a 
la xocolata. Repartiu en bols o co- 
pes individuals, i poseu-ho a refre- 

dar SibiHa Sibarita 

L’Arxiu Històric 
de Sants obre 
les seves portes 



Façana de la Casa del Rellotge, seu de l’Ar- 
xiu Històric de Sants. 


El nou emplaçament és situat a la 
Casa del Rellotge, antiquíssima 
masia (del segle XVII I), molt carac- 
terística del passat agrícola de 
Sants, adjacent al nou Centre Cívic 
de les Cotxeres. Aquesta casa, jun- 
tament amb un petit jardí, fou ad- 
quirida per l’Ajuntament l’any 1975 
i no ha estat fins enguany que no se 
li ha trobat cap tipus d’utilització 
pràctica. Finalment, i després d’un 
acord entre el Consell Municipal 
del Districte i la UEC de Sants (enti- 


tat que fins ara posseïa l’Arxiu en 
els seus locals), s’ha arribat ai 
compromís de remodelar i acondi- 
cionar la Casa del Rellotge per 
convertir-la en la seu de l’AHS. 

La història de l’Arxiu, però, ve de 
lluny. Fou creat l’any 1930 pel Club 
Excursionista de Sants. Posterior- 
ment, un cop apereguda la UEC 
(1932) fou aquesta entitat la que 
s’encarregà de la seva custòdia. De 
llavors ençà foren les aportacions 
de molts col·laboradors les que for- 
maren l’actual fons documental 
que, si bé conté documents del 
segle XIX, es basa preferentment 
en materials de principis del XX. 
Cal no oblidar però que l’AHS és 
una entitat viva i que per tant no pa- 
ra de créixer degut a les aporta- 
cions que avui en dia se segueixen 
rebent. 

Al fons documental no només hi ha 
llibres, sinó també documents di- 
versos, fotografies, plànols, retalls 
de diaris, revistes, cartells sobre 
qualsevol aspecte interessant de 
Sants. L’explotació de tots aquests 
materials encara no s’ha iniciat, ni 
de bon tros, i per tant, l’AHS supo- 
sa una «mina» per a tot investigador 
que hi vulgui treballar. 

Quan a la remodelació de la Casa 
del Rellotge, cal dir que tot el que 
s’ha portat a terme fins ara és no- 
table. Tot el mobiliari és de fusta. A 
més a més, trobem diferents depar- 
taments. A l’entrada, al costat del 
servei d’informació, una biblioteca. 
Aquesta està estructurada en: te- 
mes urbans generals (guies) i espe- 
cífics (Barcelona, Sants); treballs 
escolars sobre el barri i, per acabar, 
una secció dedicada a les obres 
dels escriptors nascuts a Sants. 

Hi ha també dues sales destinades, 
ja, a unes tasques de consulta-in- 
vestigació més complexes. Una 
d’elles, situada a les golfes, és es- 
pecialitzada en la lectura de plà- 
nols i retalls de diaris. A més a més 
cal esmentar la cambra on es depo- 
siten tots els documents (dipòsit). 
D’altres elements importants de 
l’AHS són: l’aparell de visualització 


de microfilms i la propera instal·la- 
ció d’un laboratori de fotografia, 
elements que proporcionaran una 
millora tècnica substancial i que, 
naturalment, podrien ser poten- 
ciats amb d’altres sistemes (ordina- 
dors, per exemple). 

Cal però, esmentar algunes petites 
objeccions. Una d’elles és la reduï- 
da superfície utilitzable. Això impli- 
ca uns problemes d’espai que po- 
drien ser considerables en cas 
d’una gran assistència. D’altra ban- 
da, creiem que s’hauria de poten- 
ciar els lligams amb d’altres arxius 
d’arreu del país (Institut Municipal 
d’Història i Arxiu Nacional de Cata- 
lunya, per exemple). 

Per acabar podríem dir que l’AHS 
és un nou servei destinat als ciuta- 
dans, que té com a objectius princi- 
pals: la creació i conservació d’un 
fons documental que permeti co- 
nèixer la història del barri a les 
neracions futures. Recalquem qué“^ 
l’Arxiu és viu i per tant la col·labora- 
ció en la seva constant ampliació i 
explotació serà, sens dubte, molt 
apreciada. Som-hi, doncs! 

Josep Sort 



Vista parcial de la biblioteca. 

Joan, 

un treballador 
anònim 

de la poesia 


El nostre és un d’aquells personat- 
ges anònims. Un dels homes quoti- 
^ dians, que, a més i per damunt de 
^Mot, fuig de les cameres i les entre- 
vistes, però que de cap manera es 
mostra esquiu a l’hora de xerrar so- 
bre o de la filosofia quotidiana, de 
la seva vida. 

Sabem que es diu Joan — Juanico 
en altres temps — , que treballa a un 
banc des de fa molts anys, no gaire 
més dels que porta a casa nostra. 
Com molts altres vingué de lluny i 
s’instal·là aquí, i després... 

— Joan, què ha significat per a tu 
el premi que t’acaben de donar? 

— Res. 

— I...? 

— Mira, t’ho explico, qui se n’ha as- 
sabentat? la parròquia i quatre com 
tu. A més, què pot significar a Bar- 
celona un premi guanyat a un poble 
del llunyà Aragó? 

»— La veritat, no entenc com un ho- 
^íhe tan santsenc i català com tu va- 
gi a concursar fora per primer cop... 

— Tot això ha estat culpa de la me- 
va dona i de la casualitat. La realitat 
és que ei meu català literari és molt 
pobre i sempre he dit que em nego 
a concursar a Catalunya si no és en 
el nostre idioma. A més, els concur- 
sos a mi no m’agraden gens. 

— Però el català és per a tu uif 
idioma de segones? 

— No, una llengua que sento molt 
pròpia, tant com el barri o... 

— Parlem del barri. 

— T’ho resumiré en poques pa- 
raules, una joia tractada per unes 
mans poc expertes. 

— I, com el voldries veure? 

— Com un immens jardí on els 
obrers puguessin descansar. 

— Quin hauria de ser el teu retrat? 
— Ja saps que per mi la fotografia 
no és sinó un mal vici. El meu ros- 
tre només pot ser dibuixar com una 
gran interrogació amb tots els CO- 



ny ha qui pugui demanar més? 


lors de l’Arc de Sant Martí, si volen 
amb el fons d’un bell racó de Sants, 
hi ha qui pugui demanar més? 

— Quantes modificacions ha so- 
fert aquest barri que tu tant esti- 
mes, no? 

— Totes i en poc temps. D’ençà 
vint anys tot és diferent, envellit per 
la lletjor de l’antiestètica, una 
transformació més greu que la del 
meu rostre. 


— Tornem al començament. Tu 
abans que res ets un poeta? 

— Ja som amb els tòpics, jo sóc un 
amant de la vida i aquesta és poe- 
sia, o no? 

— No ho sé, t’ho creus? 

— I tant, és més, sense l’aliment 
poètic de cada dia el món seria 
molt diferent i aleshores, això del 
futbol com a «menjacocos» no se- 
ria sinó un joc d’infants. 

— Vols dir que la poesia és tot? 

— És clar. 

— Treballar és poesia? 

— Quan es tracta de fer allò que 
més t’agrada sí. Quan només ho fas 
per sobreviure, el treball pot esde- 
venir una prosa de molt mala quali- 
tat dirigida al consum de masses. 

— De debò, on trobes la font de la 
teva inspiració? 

— Una mica a tot arreu, al carrer, al 
mercat, als bars. El que faig és, no- 
més, posar en clau poètica allò que 
pot semblar per a alguns massa co- 
mú, massa vist o monòton. Perquè 
de fet ho és. 

Fa una pausa mentre beu d’un glop 
tot un vas de cervesa. Aprofito per 
fer una ullada al meu entorn i al cap 
d’uns segons li pregunto amb to 
molt suau: 

— Pintura o escultura? 

— La segona se’ns dubte, ja que 
sempre ha estat una de les arts 
més pobres, fins i tot més margi- 
nals m’atreviria a dir. Això sense 
desmerèixer la pintura, un art su- 
blim i prou. Però ara jo et faria una 
altra pregunta, bellesa o estètica? 

— Les dues, com es poden sepa- 
rar? 

— Compta que no t’he preguntat 
en relació a quina de les arts, 
aleshores i per mi, l’estètica és allò 
viu, al marge d’altres considera- 
cions de tipus artístic o filosòfic. 

— Bé, i què em dius de les múlti- 
ples estètiques existents? 

— Això és pura ficció literària, cul- 
pa dels crítics. La prova és que tal 
com vénen se’n van i allò que 
queda és l’essència històrica, la de 
sempre. 

I com un resort s’aixeca de la cadira 
i fa el gest de marxar. Amb ell s’em- 
porta tota la filosofia d’un home 
madur que es resisteix a perdre la 
joventut, una combinació que es 
troba en extinció al nostre món. Ah 
— em diu abans de desaparèixer— i 
recorda’t que sóc en Joan i prou. 


M. B. 

Secretariat d'Entitats ; 

Ja sóm legals 


El telèfon repetia de manera insis- 
tent: ring, ring, ring... Rosa, la se- 
cretària, que en aquells moments 
acabava de cosir els pantalons que 
se li havien esquinçat en ajupir-se i 
forçar la roba que no podia donar 
més de si, va contestar amb la seva 
cantarella de sempre: "Centre Soci- 
al de Sants, hola!” " i Esta el sefior 
José Ribas?" , preguntà una veu que 
semblava vinguda de la "meseta". 
"No, no està, però ha de venir. Vols 
que li doni algun encàrrec?" "Díga- 
le al serior Ribas que la legalización 
de la Asociación del Secretariado de 
Entidades de Sants, Hostafrancs y 
La Bordeta està aprobada. Pueden 
venir a recogerla. Traigan ciento 
cincuenta pesetas en papel de Esta - 
do (no de la Generalitat, eh?) y 


una póliza de veinticinco pesetas. 
i Ah!, y el Documento Nacional de 
Identidad, el original, nada de foto- 
copias. iDe acuerdo?" Tu, tu, tu... 
fou el senyal d'acabament de l'ex- 
plícit funcionari que transpirava 
simpatia per tot arreu. 

"Hello! What‘s your name ? I‘m 
from Barcelona..." , es va escoltar al 
mateix temps que s'obria la porta 
del carrer i entrava en Josep Ribas 
amb un voluminós casc de moto en- 
tre les mans. "Què fas?”, preguntà la 
secretària, que ja tenia un dit ai disc 
del telèfon. "Anava a trucar a Sant 
Boi, diuen que és un dels llocs on 
apliquen la psiquiatria moderna 
amb molt bons resultats. No et pre- 
ocupis per res, ja veuràs com tot 
anirà bé." "Deixa, deixa... Hi ha ah 


gun encàrrec?" "Han trucat per tu, 
però no me'n recordo qui era —va 
dir l'eficient Rosa—. Ah!, sí, era un 
de la Generalitat i diu que el Secre- 
tariat ja està legalitzat o alguna cosa 
per l'estil.” 

"Qui és legal? Em pensava que a 
aquestes alçades ja no es portava la 
història -recalcà en Xarles, que ve- 
nia del gimnàs de rebaixar uns 
quants quilos—. Això ho hem de ce- 
lebrar en gran, després de tant de 
temps ja està tot normalitzat, com 
la descentralització, la Participació 
Ciutadana, els rètols dels carrers en 
català..." ” Podríem fer una festa i 
un sopar —afegí en Ribas— amb un 
bon conill a la biscaína i així, a la 
vegada, faríem relacions de ger- 
manor amb altres nacionalitats i se- 
ria el més encertat." "No! —va 
trúnyer en la sala la veu d'en Fran- 
cesc Pallarès-, Em nego en rodó a 
fer qualsevol àpat on no hi hagi 
qualsevol plat tradicional català, per 
exemple, mongetes amb botifarra o 
carn d'olla. Però conill a la biscaïna, 
no! A més, el beure ha de ser en 

P/e del Secretariat d’Entitats. 

Jordi Claviell, Joan Rodà, Gemma Mata, Jo- 
sep Guinovart i Lluís Secall. 

porró, res de gots ni coses impor- 
tades del centre." 

"Rosa, hauries de trucar a l'An- 
selm Cartanyà —afirmà en Xarles— 
perquè vingui a parlar sobre allò 
que podem fer. Abans de res, per 
això, amaga els cartells que tenim 
de l'Espanya Industrial, del Salvem 
Sants Dia a Dia... i algun altre dels 
que corren per aquí, si no, segur 
que acaben a l'Arxiu Històric de 
Sants...". "Hace un momento lo he 
visto pasar por Carretera de 
Sants...'', va respondre Tania, que 
• j aquell moment acabava d'arri- 
V§r de les seves classes de català. 
"Portava vestit i corbata?", interrogà 
en Ribas. "No, creo que iba como 
siempre, con su bolso colgado y 
unos papeles bajo el brazo." "Ah!, 
bé, aleshores segur que no anava a 
cap inauguració. Deu estar a la casa 
del rellotge o en alguna reunió de 
mestres de català. Nena, som-hi, 
—li digué a la secretària— l'hem de 
trobar. 

"Mentrestant, hauríem de pensar 
noves idees per portar a terme. Per 
què no fem un concurs de vins?", 
proposà en Xarles. "Vaja, home, 
aquí sembla que tothom va a la 
seva..., ja vols tornar a guanyar un 
altre premi, no?", va saltar en Ri- 
bas. "Apunta també que hem d'avi- 
sar en Guinovart, el de l'Ateneu Po- 
pular.", comentà en Francesc. Al 
moment en Xarles i en Ribas es di- 
rigiren mútuament una expressiva 


mirada. "Ja veuràs quan ens vegi 
—es dirigí en Xarles a en Pep—, fa 
més de quatre mesos que va darrera 
nostre perquè li escrivim la histò- 
ria del Centre Social i encara no 
hem fet ni una ratlla. La tortura se- 
rà massa, i, a sobre, merescuda... 
'Secre', fes un escrit a les Entitats 
per convocar una reunió. Jo, men- 
trestant, em posaré d'acord amb 
l'A.V. del Triangle per si ens poden 
deixar la banda de majorettes.", va 
acabar l'aprenent d'anglès. " d Y por 
qué no se visten ustedes de majoret- 
tes?", respongué airadament la Ta- 
nia. "Sí, sí! —corroborà la Rosa--. 
<iTu t'imagines que 'guais' quedari- 
en els de la Junta amb una faldilleta 
curta i bellugant un pal pels carrers 
de Sants? Seria tot un espectacle. 
Sou uns masclistes!" "Vaja, no es 
pot dir res, ni fer cap broma. D'a- 
cord, no hi haurà majorettes. A més, 
si féssim una cosa per l'estil, el 
proper dilluns a la reunió de Junta, 
tindríem a tot el grup de dones, i 
això que no vénen mai, fent una 
moció de censura i dient-nos de tot. 
Però que consti que la idea no 
m'havia passat pel cap, i és que no 
sabeu quan un parla seriosament o 
de broma.", digué en Pep intentant 
cloure el tema. 

Hem de convocar, també, l'Ajun- 
tament als actes que fem. Podem 
dir-li a la Mercè Sala, al Jordi Parpal, 
almenys així el coneixerem en per- 
sona, ja que si esperem a reunir-nos 


amb ell, després de cinc mesos que 
fa que ho hem demanat, ho tenim 
clar.", va dir en Francesc. 

"Del Consell de Districte, li 
podem dir a en Josep Espinàs." 
"A qui?", preguntà un veí que en 
aquells moments entrava al local a 
buscar loteria de Nadal. "A en Jo- 
sep Espinàs, l'alcalde del Districte, 
quan no hi és el Pascualet.", va res- 
pondre una mica brusc en Xarles 
per la interrupció de l'intrús. "Ah!, 
jo l'havia confós amb l'escriptor i, 
per això, preguntava. Vostès perdo- 
nin." "Bé, continuem. Apunta 
també en Jordi Sisquel la, a ell 
aquestes coses l'emocionen molt. 
Segur que ens regalarà, com a mí- 
nim, un llibre sobre la Descentra- 
lització i Participació Ciutadana. Ho 
porta a dins — posti-là en Ribas—, 
També a en Jordi Carrió li agradarà 
venir, encara que sigui per parlar 
una estona, després ja desaparei- 
xerà com sempre. 

"Hem d'informar la premsa. Es 
necessària la seva presència en un 
fet d'aquesta importància. Distribu- 
ïm-nos els diaris —proposà en Xar- 
les—. Rosa!, apunta per comen- 
çar a trucar-los: El dimecres a les sis 
a Cotxeres, a la quarta planta, a la 
sala del Secretariat. Diguel's, perquè 
no s'espantin, que l'ascensor ja fun- 
ciona, car l'altre dia, va venir 
d'incògnit el senyor Kascual iviaragaii 
i va haver de pujar a peu. Després 
van haver de reanimar-lo al bar amb 
algunes copes de conyac, el pobre 
estava exhaust. De la premsa lo- 
cal podem avisar en Manel Gómez, 
el de la revista de tirada nacional 
'Trenc d'Alba', i a la Nuri, la cor- 
responsal 'd'ecos de societat'..." 

"Encara no s'ha concretat res so- 
bre el 'tiberi' —insistí en Pep—, Si 
et sembla —continuà dirigint-se a en 
Francesc—, això ho podem deixar 
en mans del Lluís Gómez. L'altre 
dia el vaig trobar en un restaurant 
de l'Empordà menjant un ànec a la 
taronja que se't desfeia a la boca. 
N'entén prou, de l'assumpte." 

"Sembla que ja està tot solucionat, 
no? Doncs pleguem, que ja és l'ho- 
ra." va dir la Rosa mentra anava 
tancant els llums i abaixant la per- 
siana del carrer. 


Jordi Clausell i Suoirats 


12 TRENC D’ALBA 


*® «>U^_ J i ^ 


Quan l'Ajuntment de Barcelona va 
elaborar, ara farà uns mesos, el 
document de Descentralització i 
Participació Ciutadana, molts vàrem 
acollir amb alegria la voluntat i l'es- 
perit del redactat que situava en pri- 
mer terme la necessitat d'apropar 
l'administració als veïns, així com 
facilitar la seva participació en totes 
les tasques que es desenvolupessin 
arreu del diferents barris. 

Però la joia no ha durat massa. Al 
principi, es podia pensar que des- 
prés de tant de temps de mancança 
participativa de tota mena per part 
del Consistori, era, fins a cert punt 
comprensible que als nostres repre- 
sentants els costés de canviar la seva 
forma de fer. Ara bé, arriba un 
moment que ja no se sap a què 
atenir-se, o prediquen en el que no 
creuen, o no tenen ganes de variar 

L'últim "èxit” del Conseil de Dis- 
tricte que ens ha deixat a tots gla- 


en el més mínim. Vaja, que per a 
ells, sembla ser que el contacte amb 
el ciutadà és votar un cop cada 
quatre anys i prou. 

L'últim "èxit” del Consell de Dis- 
tricte que ens ha deixat a tots gla- 
çats, ha sigut l'aprovació dels pres- 
supostos per a l'any 84-85. Els nos- 
tres inefables i ben estimats Conse- 
llers que remenen les cireres, han 
acordat el repartiment de les dife- 
rents partides del pressupost sense 
comentar-ho, com és de suposar, ni 
a les entitats, ni AA.VV., ni a ningú. 
El més lògic hagués estat convocar 
les parts interessades per a infor- 
mar-les de la situació econòmica en 
què es troba l'Ajuntament i discutir 
els criteris a emprar per a la distri- 
bució de les partides corresponents. 
No s'ha fet res d'això i, a l'hora de 
la veritat, les coses han funcionat 
com sempre. 

Això sí, l’única informació que han 
rebut les diferents entitats ha estat 
l’escrit per anar a presenciar la ce- 
lebració del Ple Ordinari que es de- 
senvolupa mensualment. Allà, les 


coses ja estan totes lligades i con- 
firmades, i al ciutadà del carrer sols 
li queda el dret a la rabieta, si enca- 
ra està despert, i dins l’apartat de 
«Precs i preguntes». És recoma- 
nable que la gent que pateixi d’in- 
somni assisteixi a aquestes reu- 
nions; se li pot garantir, almenys en 
un 99% de les vegades, que la seva 
malaltia serà guarida en tan sols un 
parell d’hores. 

La situació, com es pot veure, no és 
massa optimista envers el futur, car 
si afegim a la raquítica quantitat 
dels pressupostos d’enguany, que 
és gairebé la mateixa quantitat de 
l’any anterior (com si els costos de 
la vida no haguessin sofert cap me- 
na de variació), la manca de volun- 
tat per a canviar de mètodes de tre- 
ball (si és que en tenen algun), a ve- 
gades sembla que les coses es fa- 
cin a cop de «pito» des de la Plaça 
Sant Jaume. Tindrem, tot plegat, un 
esdevenidor bastant fosc. ^ 

Encara que pugui semblar pesat, 
reiteratiu o plom, no em cansaré de 
repetir que els veuïs, Volem partici- 
par en tot el que afecta la nostra vi- 
da quotidiana! A veure si de tant 
predicar en el desert, algun «eco» 
arriba als Senyors del Govern de la 
Ciutat. Sords no ho deuen ser pas, 
suposo. 

Jordi Clausell i Subirats 

NOTA.— Per si parlem idiomes di- 
ferents, provarem d’aquesta mane- 
ra a veure s/ se n’assabenten. 
TRADUCCIÓ: Consell de Districte: I 
de Participació, què? 

l Quina és la situació actual del 
Vapor Vell? iHa estat veritable- 
ment declarat monunient històric? 
I Vindrà en Jordi Parpal al nostre 
barri? 


La situació de Vapor Vell segueix 
sent la mateixa, tot està en tràmits 
de negociació, s'ha parlat molt so- 
bre aquests terrenys de RUMASA, 
però de moment segueixen estant 
en la mateixa situació que estaven. 
El que s'ha declarat monument his- 


tòric ha estat l'edifici, però no tot 
el conjunt que forma el Vapor Vell, 
els terrenys segeuxen pertanyent al 
bloc que era, o és, Galerías Precia- 
dos i de moment l'ajuntament no 
compra aquest terrenys de Vapor 
Vell. 

Quant a si en Jordi Parpal vindrà o 
no al nostre barri, hem estat parlant 
al respecte i en seguirem parlant, 
tant que si ell ve com si no ve i què 
és el que realment passarà amb els 
terrenys de Vapor Vell. 


Núria 

SEGUIMENT DE TEMES 





En aquest espai pretenem que 
segueixin d'actualitat aquells temes 
que han aparegut als mit)ans de co- 
municació, però que, després, 
corren el risc de ser oblidats perquè 
ja no pertanyen al‘ món de "l'ac- 
tual i tat". Només serà una crònica 
breu, però continuarem parlant-ne, 


Vapor Vell: Després de la inaugu 
ració de Cotxeres, on alguna gent 
propera al batlle (Sr. Pascual Mara- 
l ^)i a 1 1 T i eli el primer, van mostrar 
públicament una actitud bastant 
negativa envers la compra dels ter- 
renys reclamats, la cosa continua 
igual. 

La Generalitat ha incoat un expe- 
dient de l'edifici declarat-lo patri- 
moni artístic, que, en principi, di- 
ficulta la reprivatització de la zona, 
així com l'enderrocament de l'edi- 
fici. Mentrestant, les AA.VV. con- 



tinuen esperant assegudes (ja que fa 
cinc mesos que està demanada) l'en- 
trevista amb el tinent d'alcalde, 
quan al senyor Jordi Parpal li vagi 
bé perdre dues hores amb els veïns 
de Sants per parlar del tema. 

Espanya Industrial: Continuem 

sense saber si hi haurà Drac, sargan- 
tana o no res de res. Com ja és cos- 
tum, és un tema a resoldre i l'Ajun- 
tamnet no respira. Mentrestant, les 
obres segueixen endavant. 

PERIS d'Hostafrancs: dA que no 

us imagineu com està el tema? 
D'acord, molt bé, el mes vinent en 
parlarem. 

Urbanització del carrer Sant An- 
toni: Ha, ha, ha!... Es per riure o 
plorar, com vulgueu. S'ha insistit 
diverses vegades a l'Ajuntament per 
fer una reunió entre la Comissió de 
Seguiment i els arquitectes en repre- 
sentació del Consistori. Fins ara 
"rien de rien". 


Com podeu veure, és molt avorrit 
escriure cada mes el mateix, però és 
que no hi ha forma d'arranjar res. 
Tanmateix, per tossuts i "matxa- 
cons", nosaltres. 


Jordi Clausell i Subirats 


r bústia— 

Senyor Director, 

El nostre barri és, sens dubte, un 
barri molt comercial. Les botigues, 
els magatzems, els bars i els restau- 
rants són una constant en tots els 
carrers i places. Però hi ha un feno- 
men relativament nou que mereix 
un moment de reflexió. Es tracta de 
la utilització del català per a la reto- 
lació dels comerços. Sovint, aquesta 
retolació és incorrecta i això impli- 
ca tres coses: que s'ignora l'existèn- 
cia dels diccionaris, que es malgas- 
ten uns diners i queen lloc d'afavorir 
la normalització lingüística, es fona- 
menta el desconcert i la confusió 
etre els ciutadans. Hem de tenir pre- 
sent que només una minoria escriu 
correctament el català, i que la resta 
va aprenent a través dels mitjans de 
comunicació (ràdio, TV, premsa) 
i sobretot a través de la publicitat. 

I és aquí on els propietaris dels co- 
merços tenen un paper important. 
Consultar un diccionari o acudir a 
un servei de correcció de català no 
costa diners i no és una pèrdua de 
temps, perquè una correcta reto- 
lació augmenta el prestigi de l'esta- 
bliment i ajuda a difondre la nostra 
llengua. 

La llengua no és un patrimoni ex- 
clusiu dels lingüistes, ia llengua és 
de tots. 

Rosa f Jadia 

Parlem amb: 
Josep Rosell 



— Hauríem de diferenciar, en un 
principi, els diferents fronts cultu- 
rals que hi ha. Aquests són: les En- 
titats provades, l’Àrea de Cultura 
de l’Ajuntament, la Conselleria del 
Districte i els Centres Cívics. 

No vull que, en cap moment, l’acció 
cultural del Consell del Districte si- 
gui la d’imposar uns models, ni una 
mera subvenció a les Entitats Priva- 
des. S’han de recolzar les entitats 
privades i potenciar la participació 
de certs sectors culturals. Cal lligar 
l’element cultural amb les escoles i 
que tota l’acció cultural arribi a tots 
els ciutadans i, sobretot, als sec- 
tors més desprovistos d’activitat. 

— I els fets concrets? 

— Realitzar una agenda cultural 
amb la participació de la gent, de 
les comissions de cultura, de les 
entitats dels ciutadans. Cal també 
coordinar els grups de teatre del 
Districte. 

I continuar donant suport a les clas-'" 
ses de català, hem de potenciar la 
creació de les Comissions de Fes- 
tes. Finalment cal mantenir reuni- 
ons periòdiques amb l’Arxiu Histò- 
ric de Sants per qüestionar el seu 
funcionament. 


— Com veus la cultura del barri en 
aquests moments, hi trobes grans 
diferències entre el que eren els an- 
tics districtes II (Poble Sec) i el VII 
(Sants, Hostafrancs i La Bordeta)? 

— Per qualsevol que vingui de l’al- 
tre costat del Districte, Montjuïc, 
Poble Sec i Zona Franca tenen una 
altra tipologia de gent, que ve 
influïda, en certa forma, per la 
distribució urbanística. Poble Sec 
és una zona on existeixen poques 
entitats culturals i que no estan 
massa coordinades. A la Zona Fran- 
ca s’han d’intentar coordinar. En 
canvi, a Sants, Hostafrancs i La 
Bordeta existeix una xarxa d’enti- 
tats coordinada pel Secretariat 
d’Entitats. D’aquestes entitats, n’hi 
ha un gran ventall, corals, grups de 
teatre, d’escacs, muntanyisme, etc. 

— Creus que tot el que s’està fent 
als Centres Cívics (Casinet i Cotxe- 
res); exposicions; xerrades, cur- 
sets.... contribueix a ampliar la cul- 
tura del barri o que també de rebot 
implica la resta de Barcelona? 

— Els Centres Cívics Casinet i Cot- 
xeres són dos casos diferents. Els 
Centres Cívics han d’ésser ele- 
ments culturals, però no han de fer 
la competència a les Entitats, sinó 
ser un complement. Les activitats 
les podem distribuir de dues mane- 
res: unes d’interès propi pel mateix 
barri i el districte, i d’altres com ex- 
posicions, etc., d’interès per tota 
Barcelona. 


— Com veus el futur de Cotxeres? 

— Cotxeres té una vida pròpia i no 
és el departament de Cultura el lloc 
apropiat per discutir-ne. La meva 
opinió personal és que Cotxeres té 
futur sempre i quan compleixi una 
funció com a element complemen- 
tari i no competitiu en contra de les 
entitats. Ofereix uns serveis al barri 
fonamentals pels veïns sota el punt 
de vista del que ha d’ésser un 
Centre Cívic. 

— ■ Quins són els teus projectes 
com a Cap de Cultura? 


S’ha de potenciar 
el teatre 


— Sants té una certa tradició tea- 
tral, han existit diversos grups; re- 
cordo el cas del Grup Xarada, no 
creus que se’ls hauria d’incentivar 
d’alguna manera perquè aquests 
grups no desapareixessin? 

— El teatre és una de les formem 
més vives de transmetre cultura, 

I reixen publicitat d’aquestes enti- 
tats sinó perquè ofereixen uns cri- 
teris culturals. Aquests dos mitjans 
_____ per si mateixos ja són cultura. 

El podreu trobar tots els dimecres 
de 7 a 9 del vespre al Consell de 
Districte. 


Júlia B. 


.s’haurien de posar tots els mitjans 
tfeie l’Ajuntament a la seva disposi- 
ció. Pel que fa als locals i als mit- 
jans tècnics, s’haurien de fer con- 
venis entre, i amb els grups, tanma- 
teix hem de potenciar les seves ac- 
tivitats mitjançant actes al Districte 
actuant als Casals, Centres Cívics, 
etc. 

— L’antic districte VII ha estat una 
zona amb una forta vinculació a les 
Associacions de Veïns, ^com veus 
aquest moviment en l'actualitat? 

— És evident que les AA.VV. han 
jugat un paper molt important en el 
camp de la reivindiació durant el 
franquisme, jugant un procés de 
consolidació a la Dictadura. Això 
no significa que la seva funció s’ha- 
gi acabat tenint uns Ajuntament 
Democràtics, sinó que tenen una 

. tasca força important com és la 
Wi’unir els veïns amb l’Ajuntament. 


Hi ha un cens 
d’entitats 


— No fa pas massa temps parlaves 
que s’hauria de fer un cens d’enti- 
tats, com està aquest cens en l’ac- 
tualitat? 

— El cens físic ja està realitzat, en 
quant al nombre d’entitats, però, 
encara falta connectar amb algu- 
nes d’elles per veure de quina ma- 
nera funcionen i quins són els seus 
projectes. 

— Sants té una emissora de ràdio i 
una revista, ^com veus el paper que 
juguen aquests dos mitjans de co- 
municació a l’hora de fomentar 
l’ambient cultural del barri? 

— No només són importants, sinó 
fonamentals, no només perquè ofe 


Obra Social 

deia 

Caixa d’Estalvis del Penedès 


Des de fa 70 anys mans a l’obra. 

Ho sap tothom: estudiants, esportistes, artistes... Emp resar s. 
artesans... Gent de la ciutat i gent dels pobles... Tothom sar i \ía a 
d Estalvis del Penedès és sempre allà on sor. les r.cscssnaa s- 
Guarderies, Hospitals. Llars d’Anciana Bibjoteçaes. Esc: es. Ma jeacuc 
artístiques, espora.es. recreaa.es 
i Des a ' . ” a' - . ; a- - a . ~a > - _ 


Gaixa d'Estalvis de) fènedes 

La cultura de Sants 
tindrà 13 milions 

Josep Borrell i Buigues és el Cap de Cultura i l’únic membre del PSUC al 
Consell del Districte. Ell és un home jove, provinent de l’altra banda del 
districte: Poble Sec; i té molt més coneixement dels «ets i uts» d’aquella 
zona, que no pas de Sants. Precisament per aquest motiu l’hem volgut 
entrevistar. 

Si tot va bé, a principis del proper any s’inaugurarà la nova seu de l’Arxiu 
Històric de Sants (AHS). Amb motiu d’aquest important esdeveniment, 
l’hem visitat per conèixer-lo i per ajudar a la seva popularització entre la 
gent del barri. 


La proposta va ser aprovada pels 
membres del PSC, ERC, CiU i AP 
amb l’abstenció del PSUC. Poc 
després d’acabat el Ple, el senyor 
Espinàs en feia una valoració. 
«Considerem que potenciar les 
Festes Majors era necessari per fer 
una contribució més directa i 
explícita, des del Consell de 
Districte. 

»Crec que la distribució havia 
d’anar així tenint en compte que les 
Festes Majors, donat el seu caràc- 
ter popular, afavoreixen la relació 
entre veïns. També voldria fer un 
aclariment. Quan es van fer els 
Pressupostos encara no estava feta 
la distribució dels districtes. Els 13 
milions són la suma dels pressu- 
postos del que eren els antics 
districtes II i VII. El pressupost del 
Districte II a l’any 82 ascendia a uns 
5.500.000 pessetes i el VII a 6 mi- 
lions que feia una suma d’uns dot- 
ze milions». 

El PSUC explica 
la seva postura 

Volíem saber el perquè de l’abstén- 
ció dels comunistes, el seu repre- 
sentant, Josep Roselí, cap de cultu- 

Proposta gestió pressupost ordinari curs 1984/85 

1 . Clssses de ll0H0U8 1.750.000. — 

2. Escoles d’iniciació Esportiva. — ............. — 1.200.000.— 

3. Activitats d’interès general organitzades des del Consell 
amb col·laboració amb entitats o a partir de Secretariats 

o Coordinadors 1. 800.000. -T- 

4. Activitats Centre de Barri *• um mm »«*«** *•*-**»««*•»«* **«* *•■»* ** ** *♦*»«*-» 2.000.000.— 


El proppassat 18 d’octubre, es va 
reunir el Ple del Consell de Distric- 
te, per procedir a la presentació i 
posterior aprovació de la Proposta 
de Gestió del Pressupost Ordinari 
curs 84/85. Existiren certes tiban- 
tors, però finalment el pressupost 
fou aprovat amb l’abstenció només 
del PSUC. La cultura al barri ja té di- 
ners... 

El Pressupost de cultura per aquest 
any s’eleva a 13.836.560 pessetes. 
Hem de considerar que el pressu- 
post de l’any passat per al barri era 
d’uns 6 milions. Ara hem de consi- 
derar que els 13 milions d’enguany 
s’han de repartir per tot el districte 
Sants-Montjuïc. La proposta de 
gestió es divideix en 8 partides. La 
partida que rep més diners són les 
Festes Majors i els actes unitaris 
amb 2.750.000 pessetes (40% 
d’augment envers i’any passat). Ah! 
però tot no puja, les subvencions 
per activitats a les AA.VV. i pel 
manteniment d’installacions d’es- 
coles obertes a disminuïts, de 
3.750.000 pessetes baixen al milió 
rodó. 

En definitiva aquestes són les parti- 
des aprovades: 


5. Festes Majors, tradicionals. Infrastructura Actes Unita- 
ris.. .. r . 2.750.000.- 

6. Subvencions atorgades a partir de les àrees de Serveis 

personals per activitats (AA.VV., APAS, etc.), i per man- 
teniment d’instal·lacions d’Escoles obertes ai barri 1.000.000. — 

7. Atencions Serveis Socials — — 500.000.— 

8. Altres despeses del Consell per actMI·lf cuH · rai s o es- 
portives..^ sLOoaooa- 

TOTAL 1 3.000.000. — 


ra, explica la seva postura. 
L’abstenció del PSUC es basa en 
tres punts fonamentals. 

a) No hi havia un augment entre el 
pressupost anterior en relació amb 
l’actual. 

b) No potencia la xarxa d’activitats 
culturals donant més rellevància a 
les Festes Majors i disminueix en 
1.400.000 la suma de les partides 3, 
4, 6 i 8 en contradicció amb els ob- 
jectius del partit. 

c) S’han aprovat uns pressupostos 
que nò es cenyeixen a la realitat. 
No es la idea que tenim nosaltres 
de cultura de barri. 

Júlia Badal 


IRIS 1 


CONFECCIONS 


Sastreria Confeccions Camiseria Gène- 
res de Punt. 

Creu Coberta, 112. Tel. 243 27 44. 


Mojttó 

MARCS 

QUADRES 

LÀMINES 

MIRALLS 

VENDA A LENGRÒS I DETALL 


ROSES. 65 16^ 339 6^-0 
08Q2Ç - 5-=CE-0\a 

«Verde que te 
quiero verde» 

Un cop d’ull als nostres espais verds 



^Si situem davant nostre un plànol 
de la nova divisió territorial de Bar- 
celona, una de les coses, entre al- 
tres, que podrem observar «amb 
joia», és la de pertànyer a un dels 
districtes barcelonins amb més zo- 
na verda. Això, però, tot i que 
podria omplir de satisfacció algun 
observador poc minuciós, no es 
correspon gens a la realitat. 
Deixant de banda l’arbitrarietat de 
les divisions —velles i noves— i 
cenyint-nos estrictament a l’espai 
fisic deis nostres barris, aviat 
veurem com els metres quadrats 
d’espai verd que teòricament 
corresponen —com per art de mà- 
gia— a cadascun dels habitants del 
districte, minva d’una forma consi- 
derable en analitzar els limits de ca- 
da barri per separat. I en el nostre 
cas, ho fa d’una forma alarmant. 
Sempre, és clar, que no es vulgui 
pensaren Montjuïc com un gran es- 
pai santsenc, cosa del tot esbo- 
jarrada. 


Què tenim, doncs? Si partim de 
l’extrem oriental d’Hostafrancs: la 
plaça d’Espanya, i fem un recorre- 
gut en direcció a l 'Hospitalet, no 
serà gaire difícil poder comptabilit- 
zar els espais verds que hi ha dintre 
de les nostres «fronteres». Fora 
dels arbres, «arbrets» i altres her- 
bes plantades en algunes de les ar- 
tèries més importants, la resta de 
matèria veda no permetrà de re- 
ciclar gaire els nostres pulmons. 

El cas més greu és, però, el de la 
Bordeta, que al marge de «petitís- 
sims jardinets» en els carrers 
d’Amadeu Oller i Badal, no té pràc- 
ticament res més, tot i comptant 
dintre seu amb grans zones com 
Magòria i Can Bati Ió. Com si es 
tractés d’un alè, en els seus límits 
podem trobar algun tros verd, com 
ara la plaça Cerdà (ja al laberint de 
l’autopista) o la Riera Blanca al can- 
tó de l’Hospitalet. Sense oblidar, 
però, la plaça de la Farga, ja a la 
frontera imaginària amb Sants. 

Si a la Bordeta el verd per habitant n 
no arriba al mig metre quadrat, la 


realitat d’Hostafrancs és àdhuc pit- 
jor en aquests moments, si consi- 
derem que el parc de l’Espanya In- 
dustrial és només una realització a 
llarg termini. Així, aquest barri sols 
pot «gaudir» en l’actualitat de petits 
espais com la plaça d’Erenni i al- 
guns «jardinets» com e! del carrer 
Mir i Giribert o Pàrroco Triadó. De 
banda queden els projectes de fu- 
tur. 

El barri, malgrat tot, té en els seus 
límits dos grans espais verds de la 
ciutat: Montjuïc i l’Escorxador —ja 
gairebé acabat—, i que no són per 
tant d’ús exclusiu o majoritari dels 
habitants d’Hostafrancs. 

El futur, però, és molt més afalaga- 
dor que als altres dos barris. De to- 
ta manera, el verd per habitant no 
és sinó de 0,2 metres quadrats a ho- 
res d’ara, dècima amunt o avall. 

Pel que fa a Sants, amb una exten- 
sió del doble de les altres dues zo- 
nes, no compta sinó amb algunes 
places amb o sense ajardinar (del 
Centre, Can Mantega, de Sants, Mà- 
lafa, d’Osca) i poca cosa més. 
Aquests espais, convenientment 
repartits encara podrien donar un 
cert servei al conjunt de la població 
del barri. Ara bé, si hom fa un cop 
d’ull més acuradament, podrem ob- 
servar com les «zones verdes» es 
concentren en l’espai que va entre 
la carretera i l’avinguda Madrid per 
un cantó i el cinturó i el carrer Nu- 
mància per l’altre. És a dir, que més 
de la meitat del barri no «gaudeix» 
d’un minúscul espai verd, llevat 
dels arbres ja esmentats al comen- 
çament. 

Així, doncs, el cinturó i la carretera 
marquen, qui sap per què? una me- 
na de frontera, darrera la qual no- 
més trobem una successió indefi- 
nida de pisos, habitatges o com es 
vulgui anomenar. La situació a 
l’altra banda de la Riera Blanca — ja 
a l’Hospitalet— no millora en abso- 
lut. Això representa que un veí 
d’aquesta «zona grisa» haurà de ca- 
minar molts metres abans de poder 
trobar un petit indret d’esbarjo. Una 
situació sense comentaris. 

Si hom compara el nostre mig me- 
tre quadrat just de verd, amb els 
més de vint-i-cinc que tenen els ha- 
bitants de Pedralbes, no queda més 
que pensar que les comparances 
són sempre odioses. Ara bé, també 
queda un consol, el d’imaginar-nos 
que som a un dels districtes amb 
més espais verds de tota la ciutat. 
Imaginar no costa diners. 


M. Barrera 

La tradició del 


foc a l’hivern 



Ei caràcter màgic que s'atri oueix ai foc i el seu culte a través de di- 
versos costums, es manifesta al llarg de tot l'any. Aquests dies, coinci- 
dents amb el solstici d'hivern, han estat, des de temps immemorials, una 
data important per a l'home i el foc, al qual s'atribueixen gràcies i dons 
especials. 


Ei sentit popular d'aquestes dates 
ens ha fet arribar fins avui els ves- 
tigis de costums del passat, malgrat 
que el Cristianisme hi fés coincidir 
la celebració de la nativitat de Jesu- 
crist, aprofitant la celebració tradi- 
cional de la data, i, per tant, en de- 
formés el caràcter originari. 

Mostra de la tradició popular són 
el tió, el foc de la llar i les fogueres, 
així com el diable i els mals esperits. 
Tots ells relacionats íntimament 
amb el foc, element imprescindible 
en la vida de l'home. 

Tant en el tió com en el foc de la 
llar, els esperits dels avantpassats 
viuen perpètuament entre els seus, 
vivificant-se en el foc. En alguns in- 
drets del nostre país es creia que, 
com més espetegava i guspirejava el 
foc, més contentes estaven les àni- 
mes. En mo tes cases es feia cremar 
lentemaent un tronc, després, amb 
molta cura, es recol a >a cenc r a que 
quedava a la llar i s'escampava pels 
camps ja sembrats per ta ce ferti- 


litzar-los. Així la collita seria abun- 
dant. 

D'aquests costums, el més genera- 
litzat i conegut actualment és el 
del tió. El cap de família sortia a 
buscar el tronc i, un cop a casa, di- 
rigia la cerimònia. El tió inclou en 
ell mateix el sentit de l'avantpassat, 
que és qui prodiga els dolços típics 
de l'àpat d'aquest dies, els quals 
dolços consagren la unió familiar 
entre els qui foren i els qui són, i 
els dóna precisament als infants, 
que són precisament els qui reprsen- 
ten la continuítat de la família. 

La veu popular explica que era 
costum, entre els veïns de L'Hospi- 
talet del Llobregat, de Sant Just 
Desvern i d'altres poblacions de la 
rodalia, de pujar al cim d'en Cartó i 
fer una mena de ball rodó al voltant 
del pi que hi havia. També encenien 
una gran foguera que es veia de 
molt lluny i era mirada amb goig 
per tothom, veient en ella la sort 
tí un proper any molt abundós i ric 
en collita. 

Un deis costums més arrelats, tant 


a Sants com en d'altres indrets del 
nostre país, és el d'estrenar una 
peça de roba el dia 25 de desembre 
("A qui no esteena res per Nadal, 
res li val.") Com succeeix sovint, 
s'ignoren les creences que motiven 
els costums. Segons el "Costumari 
Català" de Joan Amades, el fet d'es- 
trenar una peça de roba aquest dia 
era perjudicial per al Diable, fins al 
punt que estrenar un vestit sencer 
podia fer-li perdre la cua. 

Aquest personatge, més entremali- 
at que no pas malèfic en la tradició 
catalana, perdia durant aquests dies 
tots els seus poders, deixant sense 
vigilància les seves pertinences, 
entre les quals es trobaven tots els 
tresors que restaven ocults sota ter- 
ra. Aprofitant l'avinentesa, la gent 
es llençava a buscar-los. 

Hauríem de tornar a conèixer 'es 
tradicions i costums del nostre ca fs 
que el pas del temps ha fet que oc. - 
déssim. 

Col·lectiu del Foc 

^L’Evaristo, 
el dels coloms 

Si us diem que hi ha un senyor que cada dia porta menjar als coloms, ben 
segur que deureu pensar que això no té res d'estrany. Però el cas de l'Eva- 
risto és diferent. Ell, als seus 80 anys, va cada dia a La Farga. I, ho podeu 
ben creure, els coloms ja l'esperen impacients a l'entrada del parc. ï'Que 
no ve avui VEvaristo?” es deuen preguntar si es retarda. No us ho creieu? 
Nosaltres tampoc no ens ho crèiem. Però l'Evaristo i els coloms parlen i 
s'entenen. La simbiosi que es produeix és ben curiosa. Ara us l'expliquem. 


esguard també és tendre. Podríem 
dir que l'Evaristo és tot cor. 

"Jo estic molt sol i així passo l'es- 
tona. Al barri se'm coneix molt, 
però els meus millors amics són eis 
coloms.." 

Un dia, l'Evaristo va trobar dos co- 
loms lligats per les potes. "Sí, a ve- 
gades se' Is enganxen les potes i les 
ales." L'Evaristo els va deslligar i un 
colom va quedar mort a les seves 
mans. "El vaig agafar així, fent 
bressol amb les mans, i va morir aquí 
mateix; em va fer una pena —diu 
mig plorós—, però 'altre es va salvar, 
és el Coixet, que des d'aleshores no 
camina bé." El Coixet continua ati- 
pant-se als seus peus i de tant en 
tant aixeca el coll per engolir millor 
el gra. 

"Sí que els té ben ensinistrats. 
Senyor Evaristo." 

"Això no té cap importància, 
pobre de mi, jo no tinc cap mèrit. 
Es molt maca aquesta noia —diu de 
sobte esguardant la Mercè—, sí, sí, 
fan bona parella." 

L'Evaristo s'acomiada i els coloms 
se'l queden mirant. "Fins demà, 
aics, i gràcies." 


Josep Martínez 
Fotos: Mercè Rovira 


Són les quatre de la tarda, L'Eva- 
risto, com cada dia ja fa vuit anys, 
surt de casa seva del carrer Olzine- 
I les. "Avui fa bon dia, el cel és clar." 
Els coloms, des dels seus caus, ja 
Ws'hi aboquen. "Eee! —els crida l'E- 
varisto—. Que ja és hora!" I comen- 
ça a xiular. Es el crit d'alerta. El 
dinar ja és a punt. Des de la Plaça 
de la Farga ja se sent el xiulet de 
l'Evaristo i el cel comença a punte- 
jar-se de coloms que fan voltes de 
reconeixement. Quan l'Evaristo ar- 
riba al Parc, el núvol de coloms ja 
l'espera a la porta. 

"Es com el Flautista d'Hamelin", 
li dic a la Mercè, que ja prepara la 
màquina de fotografiar. L'Evaristo 
entra al parc seguit d'un estel de 
coloms. "Abans n'hi havia més 
—ens diu—, però l'Ajuntament n'ha 
arreplegat molts." 

La filla de la poetessa Maria Funes 
se ns acosta. "Abans, l'Evaristo ve- 
nia corrent des del carrer Olzinelles 
i els coloms e! seguien fins aquí; 
quan xiulava se'l sentia per tot el 
barri." 



Ara l'Evaristo ia no pot córrer ni 
pot xiular com abans, tot just el vent 
se li escapa com un sospir entre els 
llavis. Però els coloms ja el coneixen, 
i val a dir que l'Evaristo també co- 
neix els coloms. "Aquest és la Blan- 
quita, i aquell és el Coixet.'' L'Eva- 
risto sembra la plaça d'ordi, però els 
coloms no se li pugen a les mans. 
"Els vaig rènyer, sabeu?, perquè 
sempre sortia esgarrapat; ara ja vigi- 
len, ells." L'Evaristo, mudat, en- 
diumenjat, ens mira amb els ulls 
plorosos. "Fan bona parella, vostès", 
ens diu amb la veu tendre. El seu 



la casona 
e* 8 alcolea 


c/alcolea, 111 . bajos 2 - barcelpna-14 


Centre de Formació Teatral 
i Activitats Escenigoes 

Teatre / Mim contenpora.ni / 

Expressió corporal / Dances / 

Tècnica de la veu/ 

Expressió vocal col·lectiva . 

Inscripcions: de 6 a 9 
Tl£: 33oooll 



20 TRENC D’ALBA 

Narracto 


MARRON 
* GLACÉ * 

Arribà aviat ai lloc. Malgrat semblar-li estrany, la imat- 
ge d’un crani gros i rapat era seva. Ni les cues primes 
que li penjaven dels polsos ni les ratlles retolades 
sobre el blanc carnívor de la closca, l’apropaven a l’an- 
tiga imatge. 

El Pornography deis Cure anava ambientant amb sons 
potents el Fernet Branca amb gel que començava a 
refredar-se. 

A prop seu, sobre la barra de gel plàstic passaven, 
barrejats sense estil i en confusió, combinables i mo- 
dernitats. 

Del fons, il·luminada pels cops de llum d’una màquina 
videolitzada aparegué la figura: Pantalons negres, ca- 
misa negra i bruta de pintura artística i, sota uns ca- 
bells llargament treballats, el rostre potent i derrotat. 
El flash estava previst. El clic de la màquina avisà a 
tothom del control. Un grapat de gesticulacions falsa- 
ment mecanitzades donaven pistes als espectadors. 
Els dos deixaven penjar els caps com si no existissin. 
L’atractiu començà la representació. 

La foscor de la sala i la llum vermell-cabaret posaven la 
cirera sòrdida al pastís calent que havia d’entretenir els 
avorrits anònims del Marron Glacé. 

Els ulls excessivament desperts per la poca llum ana- 
ven movent-se al ralentí. Les pupil·les anfetamíniques 
anunciaven paranoies celotípiques. 

Algú jugava amb ells i les olimpíades no n’eren cul- 
pables. 

One hundred years li recuperà el ritme perdut de galls 
mexicans. La veu equalitzada recitava màscares. L’aire 
condicionat començava a atacar sense compassió. 
Una glopada ràpida congelà el minut. 

Es prengueren d’una revolada i caminaren cap el fons 
amb camallades prèt à porter. La pretèrita màquina de 
llums els esperava amb la vagina oberta. Metàl·lica- 
ment rígida rebé els cinc duros. Aguantant amb elegàn- 
cia l’embranzida i sense emetre sorolls passionals els 
donà joc per una estona. 

Els sons discogràfics continuaven. Cap gest imprevist 
s’escapava. Mirades inoxidables sols donaven refe- 
rents a antics melancòlics. 

La hipnosi al·lucinava sola i els ulls persistien clavats 
en els sexes com si res. 

Els rostres reflectien la llum. Pulimentats i estàtics 
s’allunyaven del terra per instal·lar-se prop deis focus. 
Un grapat de porus coiorejats contrastaven amb d’al- 
tres oberts i nus. Tot el cos respirava un fum espès. 
Barreres d’espai teòric els separava. 

La pujada de volum va fer que el cos comencés a mou- 
re’s al costat d’altres ja inicialment dansants. Els ob- 
servadors disfrutaven i no podia deixar-se el burro amb 
la mel a la boca. 

L’ambaixada de França tenia velles novetats i el cap ra- 
pat començava a desplegar banderes desitjoses. Com 
crèdits de pel·lícula el cervell repassava anuncis de 
diari. L’ambaixador dels contactes feia pais amb insis- 
tència: francès, francès., francès... 

Pensava que Bowie s’ho deu muntar collonut i el temp- 
tava abandonar protagonismes. 

Emprenyadorament decadent començava a notar ca- 


rències. «No t’humanitzis estúpid» li repetia el buit de 
membre que omplia la silicona. 

En aturar els moviments sincopats, fart ja de sentir 
missatges xifrats, ensopegà amb la seva mirada. 

Els llavis carnosos, durament envernissats de lila i 
entreoberts, li excitaven la imaginació. Una empenta 
casual li exigí buscar l’equilibri i tornà a demanar begu- 
da. 

Sense saber-ho havia estafat el control. El guió no con- 
templava subtileses anatòmiques. La cirera persistia. 
Ments expectants començaven a salivar. 
L’escenografia era adient i sota aquella arquitectura 
d’ós pintat ningú al·lucinava drames. 

El disc continuava girant però l’agulla patinà i un silen- 
ci obligatori tallà el bar pel mig. 

Les mirades puntuals s’amplificaven. Una tensió caòti- 
ca els estirava. Verticalment allunyats, des de dalt tot 
era fosc i bru. Persistia en el silenci un tempo frenètic. 
El cervell començava a produir-li restes de sèrie. Sobre- 
produccions adrenalíniques. Deliris industrials. 
Programes tancats enyoraven moments indefinits. 

El silenci —perillós impasse de màquina imperfecta— 
imposava naufragis imprevistos. 

El control automàtic es disparà. S’eixugaren de cop les 
salivacions mentals del espectadors dictatorials. 
Navegant el minut sense destresa ensopegà en els m v 
teixos llavis. La mateixa semi-obertura gestual li mobi- 
litzà el desig. De l’aixella calenta començaven a ploure 
fresques gotes de sal. Un ralentitzat repàs corporal I 
despertava porositats. El salvatge castrat que li tocava 
suportar no es resignava a pactar amb problemes tèc- 
nics. 

Els frustrats onanistes espectants recuperaren l’ale 
amb la música. Finalment, recuperada la tranquil·lita*. 
amb la tècnica, l’acceleració obligatòria se li emportà 
l’atenció cap a un altre lloc. Sacsejats per la sorpresa 
del silenci, altres dualitats més decidides i ràpides fi- 
nalitzaven jocs calents. 

De la pista de màquines arribaven linials gemecs po- 
tents. Cossos d’exclusiva lectura s’agitaven amb l’em- 
penta rasant del plaer massificat. Les rígides vagines- 
guardiola iniciaven una silenciosa síndrome inflamatò- 
ria. Excitacions prematures seguien omplint vagines 
industrials amb rius de gotes metàl·liques mentre 
l’auditori s’escalfava amb gemecs atonals de jugadors 
anònims. 

El buit de mirades li evidencià dolorosament el seu in- 
tent de joc. El fantasma del temps limitat encenia i ap^ 
gava la paraula FI, i decidí amb força ser temps* 
clausurar personalment la història. 

La mirada potent i derrotada l’excitava distanciant-lo. 
espantat com una titella sense el plàstic dels fiis provà 
de fer el que volia. 

En un aparcament subterrani els rostres metàl·lics 
s’endurien novament. Una tensió brutal li feia esclatar 
el cervell. El desig guanyà la partida. Les mans d’ella li 
esgarrinxaven la pell centrifugant-li la sensació. El cos 
se li agitava tot com un martell pneumàtic. Un torrent 
de saliva els anava lubrificant mentre els cossos llisca- 
ven la seva convulsió sobre un ciment fred i brut. 
Quan restà sol i nu sobre un ciment que ara sí sentia 
fre, un grapat d’imatges projectaven noves perspecti- 
ves. Un desig li omplí novament el cap. Malgrat l’èxi*. 
trobava a faltar una càmera. Calia la veritat per pode 
sentir. Calia un primer pla del sexe flàccid; de la ma 
pressionant el testicle; del sexe omplint-se de sobte e r 
una erecció automàtica; i calia una paraula: pròtesi. 
Quan reaparegué a la càmera de control hi havia poca lluir . 
El carrer era quasi buit de gent — les sis del matí anotaren — 
Ell caminava amb deixadesa, quasi amb tranquil·litat, i pe- 
riòdicament anava pressionant els genitals. No ho entenier. 
però prengueren nota. 

Jordi Xandn 

Membre de l'Associació de Joves Escriptors en Llengua Cataa-a 




Un, dos, tres... Comença l'especta- 
cle!!! Davant una inusitada espec- 
tació, s'apaguen els llums de la sala; 
a la pantalla es magnifica un núme- 
ro coreogràfic emulador dels musi- 
cals de Busby Berkeley. En primer 
pla, apareix Kate Capshaw, la ba- 
llarina protagonista, que amb la 
cançó Anything Goes (en homenat- 
ge al gran Cole Porter), ens fa un 
„ oreludi del que serà aquesta nova 
Vèntrega d'Indiana Jones, enguany 
En el Templo Maldito; tot pot suc- 
ceir, anuncia la escultural rossa, 
moments abans d'esdevenir compa- 
nya d'aventures d'en Harrison Ford. 
En realitat, no feia falta l'esmentat 
anunci perquè en els 15 minuts se- 
güents, la capacitat de síntesi d'Ste- 
ven Spielberg ens ha conduit des de 
la baralla del cabaret xinès —resolta 
a modus de número musical—, ens 
ha presentat els personatges, ens ha 
eludit dues vegades consecutives 
d'una cruenta mort, i ens ha traslla- 
dat per aire a un llunyà lloc de l'In- 
dia. Un aterratge forçós en llanxa 
salvavides!! ens situa davant el co- 
mençament del film, pròpiament 
♦ jit. En aquest quart d'hora —si no 
^£s abans— Steven Spielberg, el crea- 
dor, i Harrison Ford, deixeble avan- 
tatjat, s'han ficat, ja el públic a la 
butxaca. No cali, doncs, que ens 
fessin l'ullet, estem disposats a creu- 
re i/o participar en el joc novament 
proposat a Indiana Jones y El 
Templo Maldito 

I aquest joc, a una sola mànega, té 
un objectiu primordial amb dos leit- 
motives: entretenir i divertir amb 
aventures i una bona dosi d'humor, 
i que el públic en general estigui per 
sobre de si les esmentades gestes si- 
guin creïbles o no, tant se val. En 
aquest sentit, Spielberg ja ho té tot 
controlat des que En Busca del 
Arca Perdida esdevenia una de les 
pel-l ícu les més taquilleres de la his- 
tòria del cinema: abans d'estrenar-se 
Indiana Jones..., un despatx de la 
Paramount Pictures anunciava que 
ja existia un 80 per cent d'accepta- 



Harrison Ford 


ció entre el públic abans d'inver- 
tir-se un sol dòlar en la campanya 
de promoció. 

Així les coses, digui el que digui 
qui subscriu aquesta crítica, poc in- 
fluirà en l'opinió, qui ràpidament 
haurà fet cues de dues hores i per 
un mòdic (ç) preu veurà la darrera 
meravella del tàndem Geroge Lucas 
(al guió) i Spielberg (a la direcció), 
que ja commocionaren el respecta- 
ble amb En Busca del Arca Per- 
dida. En aquesta ocasió, però, crec 
que crítica i espectador es donaren 
la mà i coincidiren en la imperiosa 
necessitat d'anar a gaudir d'un gran 
espectacle cinematogràfic que segu- 
rament proporciona un dels films 


més espectaculars / qualitatius / ir- 
respirables que hom hagi pogut veu- 
re en molt, molt de temps. 

Analitzem, però, breument aquests 
tres darrers adjectius que en la meva 
opinió resumeixen el film; els dos 
primers poden conduir-se sota un 
mateix fi: Indiana Jones... no és 
més que la confirmació del gènere 
cinematogràfic d'aventures rescatat 
per Spielberg de les mans dels Ho- 
ward Hawks, Andrew Marton, etc.: 
les mil i una peripècies d'un arqueò- 
leg que, potser en la pantalla petita, 
en blanc i negre i sense un so Dolby 
Stereo ens semblarien insignificants, 
oerò amb els mitjans que Spielberg 
té a l'abast, se'ns converteix en una 
al-lucinant història on hi aparei- 
xen tots els elements integrants de 
les grans peces del gènere: paisatge 
itinerant —de la Xina a la India— , 
serps verinoses, màgia negra, sala de 
tortures, dolents dolentíssims... 
combinat amb uns genials efectes 
especials. Tot això condueix a una 
impecable joia de rellotgeria, ama- 
nida amb una magnànima i ja cone- 
guda suite simfònica de John Wil- 
liams, pare musical de la majoria 
d'obres d'Spielberg. 

D'altra banda, però, l'adjectiu ''ir- 
respirable'' serviria per a traçar l'ú- 
nica nota agra que sofreix Indiana 
Jones..., i que es dedueix de la ma- 
teixa capacitat de síntesi del direc- 
tor que, sense un fil argumental 
gaire clar (a diferència de En Busca 
del...), sembla com si enganxés, una 
rera l'altra, intrèpides escenes que 
no deixen apaenes respir a l'espec- 
tador, que sofreix en les seves prò- 
pies carns les aventures de Harrison 
Ford i els seus amics. Aquest aspec- 
te i l'abús de la violència —ei film 
no és apte per a menors de 18 
anys— addueixen a què Spielberg 
falla en voler condensar-ho tot en 
poc menys de dues hores. Però amb 
una bona vàlvula d'oxígen cinema- 
togràfic, Indiana Jones y el Templo 
Maldito constitueix una extraordi- 
nària pel·lícula que ningú no gosarà 
de perdre-se-la. Dies després d'ha- 
ver-la vist, el record i la recreació 
personal de les colpidores imatges 
ajudaran a madurar aquesta idea. 


Josep Vila 


dibuixos: 

ABECÉ 


TENS POR.OI? 


guio : 

I EDUARD 


5ues.No és calor : és angúnia. Boca se 
ca .Voldries ser lluny daquí. L enrenou 
del combat s'<a costa '.trets, crits/ udols. 


Beus... si/beu 1 Hauràs de beure molt si no 
vols acabar boio. És el primer cop que t en- 
frontes a la mortEls teus companys t'admiren. 



Ets el millor. Estàs en la situació" que sem 
pre t'ha agradat: la de cap, la d'heroi. Pe 
rò la canviaries per la teva casa,molt lluny 


Recordes com l'havies d'espavilar per fer- te 
veure? Prenies un aire seriós, responsable. Si 
intentaven provocar te , no canv laves 1 éxpre ss i ó . 




Quin goig 1 horror que causava Poe o Love 
craft en els teus companys, la repugnància 
de les teves històries, les teves rialles de boig. 


Desitjaves mostrar la teva superioritat : per z 
xò escrivies.l ara, pobre somniador, segu 
xes amb el joc : fas veure que no tems r 

Episodis de la història 



Joan Margall és considerat dintre 
de la seva obra de prosista i traduc- 
tor, el més gran poeta del Romanti- 
cisme. Va viure un temps molt difí- 
cils, entre ells, els de la Setmana 
Tràgica de Barcelona (1909). 

Els nous atacs dels marroquins in- 
dependents contra l’exèrcit espa- 
nyol i els nous embarcaments de 
tropes a Barcelona, sense la més 
mínima protesta dels homes de la 
Lliga indignaven el poble treballa- 
dor. 

L’aixecament popular era ben justi- 
ficat i les lluites de la policia, per bé 
que sense cap objectiu polític 
autènticament revolucionari, de- 
mostraren la seva virulència. El pri- 
mer afusellat, per aquells fets, va 
ser un obrer que queia a Montjuïc el 


dia 17 d’agost i corrien perill de 
mort una colla de condemnats més 
entre els quals hi havia Francesc 
Ferrer i Guàrdia, que feia tres anys 
que havia tornat de França i el 9 
d’octubre se li feia el consell de 
guerra. La sentència del tribunal 
militar emocionà els homes més 
conscients del catalanisme i Joan 
Maragall trucà a totes les portes 
per tal d’evitar noves execucions. 
Aquell mateix dia de la sentència 
amb en Ferrer i Guàrdia, Maragall 
escriu una carta a Cambó i una altra 
a Ossorio demanant la seva inter- 
venció per tal d’evitar noves execu- 
cions. Els arguments són tan forts 
que va acovardir Cambó i li va con- 
testar que pensava com ell «en lo 
dels afusellaments» i afegia que la 
seva opinió lava fer conèixer al pro- 
pi Maura. 

Àngel Ossorio i Gallardo, que havia 
dimitit com a Governador Civil a 
causa dels fets sagnants d’aquells 
dies, en rebre la carta de Maragall 
també s’emocionà i coincideix en 
que cal evitar més sang, per consi- 
derar que, després dels dies trans- 
correguts d’ençà dels esdeveni- 
ments, les execucions són una 
crueltat excessiva. Però Maragall 
vol alleugerir la seva consciència i 
escriu un article que titula «La 
ciutat del Perdó». L’endemà mateix 
corre a fer-lo arribar a La Veu i 
Ferran Agulló en passa unes proves 
a Prat de la Riba, per tractar-se de 
Maragall. Però l’article no és publi- 
cat i, un cop acomplerta la sentèn- 
cia contra Ferrer i Guàrdia, en Prat 
de la Riba li envia una carta a Mara- 
gall explicant-li els motius de no 
haver-li publicat l’articie. 

Maragall s’enfronta, d’una manera i 
altra amb les circumstàncies del 
seu temps, com a home conscient 
de la seva posició de missioner 
dins d’una societat dividida pels 
prejudicis i per la seva manca de 
responsabilitat pública. 

Maragall demostrà una fe invariable 
en la importància de la poesia i en 
la seva capacitat per a influir sobre 
la conducta humana en el seu nivell 
més profund. 

Joan Maragall va morir a la matina- 
da del 20 de desembre del 1911 re- 
petint «Amunt, amunt...»; en els dar- 
rers moments fins i tot tenia aque- 
lla superació definitiva a la qual ha- 
via aspirat sempre. 

El poeta i dramaturg Ignasi Iglesias 
fou un dels que integraren l’acom- 
panyament del poeta difunt al 
camp de la quietud de Sant Gerva- 
si. Iglesias, commogut, escrivia el 
dia 21 en el diari «El poble català» 


un article ple de sentiment per 
l’amic mort: «Pobre Maragall, poeta 
de la bondat, abraçador de pobles! 
reposa eternament a la falda del Ti- 
bidabo, reposa mentre dormen sota 
terra les ginesteres d’aquella mun- 
tanya que tant estimaves». 

Arran d’un article de Carles Solde- 
vila, que va publicar «La Publicitat» 
de que un grup d’intel·lectuals fran- 
cesos varen acordar plantar un sal- 
ze davant la tomba de Baudelaire, ja 
que aquest poeta era un enamorat 
d’aquest arbre, els membres d’una 
Penya anomenada «Penya Sole de 
Barcelona», es van posar d’acord 
de plantar un ametller a la tomba 
d’en Maragall, ja que li agradaven 
molt. Des de 1924 ininterrompuda- 
ment, cada segon diumenge de 
febrer, que és quan els ametllers 
estan florits, es troben allà per a 
retre homenatge al poeta, sense 
convocatòria prèvia, un centenar de 
persones de totes les edats. 
D’aquells homes que varen tenir la 
feliç idea solament en queden dos: 
en Miquel Ginard que actualment 
viu a Montpeller (França) i en Josep 
Freixa, que actualment resideix a 
Barcelona. 

Des de «L’oda Infinita» fins al «Cant 
Espiritual», Maragall havia trobat 
una forma d’expressió en la poesia, 
en la prosa —tant se val—, però 
sempre en una paraula viva, tant en 
la vida com en l’hora de la mort. 

Miquel Sànchez 


Efi 


TERMOPARKET 

L'ULTIMA NOVETAT 
EN PARKET 

Resisteix els cops i el desgast 

S'instal-la sense desallotjar 
els mobles 


Floridablanca, 26 tel. 223.07.12 
Central: Galileu, 46 tel. 339.50.66 

Literatura 




Un tal 
Lobsang Rampa 


L’ésser humà és la imperfecció 
més perfecta que ha creat la Natu- 
ra. 

Qui no s’ha preguntat alguna vega- 
da quan comença la vida en el món, 
què hi ha després de la mort, o del 
no-res, quina sensació produiria 
viure els somnis conscientment i 
tantes d’altres coses que ens fan 
pensar si no seria millor no ser tan 
«racional» i viure només per satis- 
fer les nostres necessitats com 
tots els altres sers vius. Never 
knows... 

No, no us penseu que em posaré a 
escriure filosòficament, però és 
que hi ha vegades que no saps com 
començar a plantejar un article i et 
poses a rumiar, a divagar... però tot 
això serveix per a presentar l’es- 
criptor que, amb tota seguretat, 
m’ha fet pensar més de tots els 
autors que he llegit. Aquest home 
és, millor dit, era, Tang Lobsang 
Rampa. 

Després de sortir de l’escola primà- 
ria, on t’han inculcat —accidental- 
ment o forçosament— tota la doc- 
trina catòlica, descobreixes que hi 
ha més religions, les comences a 
conèixer, a interessar-te, i a la fi et 
fan pensar i a dubtar de tot el que 
abans t’havien ensenyat. 
Puntualitzem, ni molt menys estic 
menyspreant ni atacant determina- 
des doctrines, d’acord? Conti- 
nuem. 


Tang Lobsang Rampa era lamaista, 
pensament (que no religió) afincat 
a la regió tibetana, rodejada pels 
gegants de l’Himalaia. 

Lobsang arribà a ésser un dels 
mestres fins que l’any 1950 les tro- 
pes xineses envaïren aquella zona 
destruint els centres i expulsant-ne 
la seva gent. Des d’aquell dia, els 
supervivents, entre els que hi havia 
el Dalai Lama, màxim exponent del 
lamaisme, començaren a viatjar 
arreu del món. 

Lobsang s’adonà que l’occidental 
mitjà gairebé ni sabia on era el Ti- 
bet, i començà a escriure de la seva 
gent, la seva terra, la seva vida, però 
sobretot dels seus pensaments i 
idees lamaistes. 

Seria impossible descriure tot el 
que m’ha produït la lectura dels 
seus llibres, potser perquè és mas- 
sa íntim, massa personal. Lobsang 
té la facultat de «tocar-te» la fibra 
tan delicada que tenim tots a dins 
nostre, la fibra dels sentiments. 

La dedicació per arribar a ésser el 
més perfecte, mentalment i espiri- 
tualment, dins la imperfecció a què 
m’he referit en un principi, mitjan- 
çant teories que, a Occident ara les 
comencem a conèixer però que ells 
fa segles que les estudien i practi- 
quen —telepatia, viatges astrals, 
tercers ulls, reencarnació, etc.— . 
Evidentment aquesta és la meva 
idea personal, però si algú de vos- 
altres ha procurat o procura viure 
en pau amb sí mateix, i amb aquells 
que ens envolten, intenta co- 
mençar a llegir a Tang Lobsang 
Rampa, qualsevol dels seus llibres 
—El tercer ojo, El medico de Lhasa, 
La sabiduría de los antepasados, 
Tú para siempre, La túnica azafràn, 
etc.— i quasi amb seguretat sabreu 
el per què és tan difícil escriure 
sobre un tema que respectes tant 
com m’ha passat a mi amb aquest 
article. Us ho dic de debò. 


Don Fernando 

Superman, Sherlock Holmes, 
Humphrey Bogart, Greta Garbo, Da- 
vid Bowie, Nadia Comaneci, Lind- 
say Kemp, Katharine Hepburn, Sal- 
vador Dalí, Indiana Jones, etc. 
ídols. Esperances per arribar a és- 
ser. si més no. la meitat del que han 
arr bat a ésser ells. Lluita constant 
oe r es ambicions. Sacsejades que 
et tan bosar més c... davant la vida. 


Però tots aquests tenen nom, tenen 
fama. Però, i tots aquells que no co- 
neix ningú però que mereixen que 
se’n parli? Doncs per això estic 
escrivint aquesta columna. Per 
parlar d’un d’aquests grans desco- 
neguts. Fernand Fournier Aubry. 

Un dia, en un programa de la televi- 
sió francesa, entrevistaren un per- 
sonatge que deixà bocabadats els 
televidents. Les seves aventures, 
comptades d’una manera tan mo- 
desta i sincera, impressionaren la 
gent. Fins que un periodista, Ro- 
bert Laffont, després d’esperar 
molt de temps, tingué l’oportunitat 
de parlar amb aquest home més 
profundament i, després de verifi- 
car totes les dades donades p^ 
personatge i adonar-se que no ha- 
via mentit en res, escrigué un llibre 
titulat simplement «Don Fernan- 
do», però que no és solament un 
llibre. És un dels cants a la llibertat, 
a la força de voluntat, a l’amor, a la 
fraternitat més emocionants que 
s’han escrit mai. 

Fernand Fournier Aubry, fill d’una 
família acomodada se’n va de casa 
sense diners a l’edat de 18 anys. És 
l’any 1919. 1 se’n va a tallar fusta en 
el centre d’Àfrica, a l’Amazonas, 
allà al Perú ; caçant taurons al Pací- 
fic, passant fred a la Terra del Foc, 
traficant diamants per Àsia i dei- 
xant sempre en ei fons de tot de la 
seva escala de valors el terme eco- 
nòmic. Milionari moltes vegades, 
deixava tot el que tenia per comen- 
çar de nou a qualsevol altre indr^ 
del món. 

Morí pel Nadal de 1972. Morí com 
ell havia desitjat «estirat sobre una 
hamaca, en mig de la selva amazò- 
nica, amb els seus vells amics, els 


indis». 

Don Fernando no és conegut, no té 
cap monument ni carrer amb el seu 
nom, no ha descobert res, no ha in- 
ventat cap sistema econòmic, no 
era de cap partit polític, no li agra- 
daven les aglomeracions de gent. 
però visqué com ell va voler; estimà 
amb tota la intensitat que pot un 
cor pur, morí amb els seus amics 
com i quan ell ho preferí. Resumint 
va ser feliç tota la seva vida. Quants 
ídols de masses poden dir això? 
«Algun dia, en qualsevol indret, in- 
defectiblement, et trobaràs amb tu 
mateix, tan sols de tu depèn que si- 
gui el millor moment o la més ams'- 
aa de les teves hores». 


Aschmunadai 

Aquesta és una nova edició de 
Rock'n'Show, benvinguts a la nos- 
tra sintonia. 

Encetem un nou espai i també una 
nova temporada. L'assecada musical 
de l'estiu ja resta lluny. Ara li toca 
el torn a la temporada de Tardor- 
Hivern, cal anar preparant-se. El 
retorn de la música ja és aquí. I co- 
mencem parlant de l'últim treball 
de David Bowie: Tonight. El duc 
blanc, amb aquest darrer LP enllaça 
de nou amb la seva etapa més melò- 
dica funky-soul, afegint-hi aquest 
Èttjp unes quantes gotes de reggae i 
■Snes altres de rock‘nd roll. Fruit 
d'aquest domini de diversos estils, 
l'elapé queda dividit en dos cares 
força diferenciades. En la primera, 
Bowie interpreta els temes més me- 
lòdics amb un accentuat lirisme. El 
pop. el soul i el reggae s'uneixen 
suaument creant peces de tall clàs- 
sic i modern alhora. L'elegància i el 
refinament són els seus protagonis- 
tes. Una autèntica oda al bon gust. 
A la segona cara, el ritme puja de to 
i l'agressivitat augmenta. El rock'nd 
roll fa la seva aparició i, amb ell, les 
melodies es tornen més intenses i 
agobiants. Es tracta, doncs, d'un LP 
variat, però coherent, on es barre- 
gen els temes propis amb les versi- 
ons (fins i tot una de l'any '62), on 
la veu de Bowie contrasta amb la de 
Tina Turner i Iggy Pop, i on el to 
líric es combina amb el to enèr- 
gic. Loving the Alien, Tonight, 


Dancing With the Big Boys... Que- 
dar-se amb un sol tema es fa difí- 
cil. I és que no només les patates 
fregides són irresistibles. 

Més elapés, en aquest cas d'un 
grup que s'estrena: La Union. Des- 
prés de l'exitós Lobo-Hombre en 
París, La Union ja ha editat el seu 
primer LP de presentació. El seu tí- 
tol: Mil Siluetas. I la veritat és que 
el seu primer èxit no ha resultat un 
miratge. Una bona producció abriga 
tot un plegat de bons temes pop, 
moderns, frescs i amb un punt de 
comercial itat. La Union és, ara ma- 
teix, un dels projectes musicals més 
seriosos, atractius i també més 
promocionats del moment. Sildavia, 
el seu darrer senzill, n'és una nova 
mostra. Per cert. La Union és també 
un grup amb projecció internacio- 
nal. El seu Lobo-Hombre... s'ha 
escoltat en més d'una dotzena de 
pa ïsos europeus, entreells, Anglater- 
ra. Cada dia més a prop del Mercat 
Comú. I d'un grup que s'estrena, a 
un altre força experimentat en això 
del món del disc. També és de l'es- 
tat espanyol i va començar ara fa 
tres anys amb aquell Hoy No Me 
Puedo Levantar. Sí, parlem de Me- 
cano, un grup discutit i discutible 
que ja ha editat el seu tercer LP. Ya 
Viene el Sol és un disc on es nota 
una clara maduresa creativa, tot i 
que la comercialitat segueix estant 
present. Amb el temps, Mecano s'ha 
anat sofisticant dins la seva senzi- 
llesa habitual. Busco Algo Barato és 
el seu darrer single, tan enganxós 
com sempre. Ja se sap, les rebai- 
xes solen ser enganyoses. 

Parlem ara de cinema. Una nova 
banda sonora ha arribat a les nos- 
tres terres. No, no és la de Siete No- 
vias para Siete Hermanos, ni la de 
King Kong, ni tampoc la de Cyrano 
de Bergerac. Es tracta de la banda 

sonora del film americà Purple Rain. 
La música, la interpreta un noi de 

color negre anomenat Prince que és 
tot un ídol als EEUU. De fet, les 
seves vendes superen les de Michael 
Jackson, encara que, en qüestions 
de vendes, Julito Iglesias els supera 
els dos junts (!!). La música és fun- 
ky -electrònic , molt original i amb 
alguna pinzellada rockera. Música 


brillant amb un punt d'acidesa. 
Com un glop d'aigua tònica. I se- 
guim en el món del cinema. Se- 
gons últimes notícies, Frankie enca- 
ra no ha arribat a Hollywood, tot i 
que va sortir de casa fa força temps. 
I és que Frankie Goes to Hollywood 
tornen a ser notícia, ara per l'apari- 
ció del seu primer llarga durada. Els 
seus temes són disco-funk terrible- 
ment rítmics i orquestrats electrò- 
nicament. El perquè del seu escla- 
tant èxit s'ha de buscar en el seu so, 
on juga un gran paper el seu produc- 
tor, l'inefable Trevor Horn. Una úl- 
tima notícia afirma que Frankie 
s'ha perdut definitivament. I aca- 
bem amb el darrer senzill de Bronky 
Beat. Després de! seu Smalltown 
Boy, una peça d'una sensibilitat 
quasibé palpable, ei grup ha tret un 
nou single anomenat Teli Me Why. 
El patetisme interpretatiu segueix 
present, ja que es tracta d'un grup 
de músics homosexuals, que solen 
fer referències a la seva problemà- 
tica. I fins aquí aquest espai. Han 
estat amb tots vostès: Ludwin Van 
a l'apartat musical, a la part tèc- 
nica, Indiana Jones, i, a la veu, un 
servidor. A reveure. 


HITS CATALANS 

— Falsterbo 
-Joan Isaac 
—Enric Barbat 
—Lluís Llach 

HITS ESTRANGERS 

-Stevie Wonder 
— Galaxy 
— Donna Summer 
—David Bowie 

HITS CASTELLANS 

-La Union 
— Azul y Negro 
-Vídeo 
—Mecano 


David Stardust 


L Zodíac tíl 


SIGNE D' AIGUA 


Del 23 d'octubre al 22 de novembre 



Plvte 


D'ells, se'n diu que són càustics, 
secrets, forts, ferrencs, intransigents, 
venjatius ferms, indòcils, indoma- 
bles, exigents, ambiciosos, rebels, 
polemistes, escrupolosos, domina- 
dors, tenaços, sarcàstics, burletes, 
sensorials..., enèrgics de despropòsit, 
misteriosos de fet i enigmàtics en 
la pràctica. En els ESCORPIO, gai- 
rebé res de la seva personalitat no 
passa pel tamís de la teoria. Els 
ESCORPIO "són", de cap a peus, 
en tots els atributs característics als 
que s'adscriu la seva fantàstica, in- 
comparable personalitat plutoniana 
(abans marciana). Signe d'Aigua, 
signe "complet" e! qual no pot de- 
finir-se amb frases intermèdies o 
amb expressions escadusseres o in- 
certes. Es diu dels ESCORPIONS 
que són persones profundament sen- 
timentals i emotives, i que en la 
superfície no mostren ni quart ni 
engruna d'aquesta força arrasado- 
rament sensitiva que pot, en ocasi- 
ons, corsecar-los de per vida. I jo 
m'ho crec. Poden ostentar flegma, 
sabeu?, però cal no refiar-se'n. 
Aquesta gent no coneix la pau, si 
parlem de sentiments. Poden ser au- 
tèntics corcons, còmplices dels tur- 
ments que els maseguen a ells per 
dins si així ho decideixen. Són 
ocasionalment vehements, irritables, 
colèrics, si el motiu de la seva ira és 
prou emprenyador perquè escapi al 
seu elaborat càlcul de les situacions. 
Considerablement susceptibles, in- 
dividualistes, fidels, exclusivistes... 
es diu que els ulls de tot ESCOR- 
PIO acostumen a posseir una capa 
citat hipnòtica, inquisitiva i escru- 
tadora, de la qual ningú amb un mí- 
nim de sensibilitat personal no se'n 
surt il-lès. I, <iquè tal en la quoti- 
dianeitat, en el corrent diari en els 


dilluns de qualsevol setmana de 
l'any? Que us el presentin, conegueu 
un ESCORPIO per obtenir-ne res- 
posta. Gent com tothom, dotats, 
però, d'un carisma exclusiu, indis- 
cutible. ESCORPIONS d'encant 
magnètic, comparable només al que 
ostenta el setè signe zodiacal, en- 
cara que amb fórmula diferent. 
A tots vosaltres, apassionats, apas- 
sionats amics ESCORPIO... 

Personatges ESCORPIO: 

Miguel Hernàndez, Voltaire, Ri- 
chard Burton, Maradona, Marie Cu- 
rie, Picasso, Modest Quixart; i, de 
Trenc d'Alua, veieu: Josep Mar- 
tínez, Germà Terol, Begona López, 
Gemma Nierga, Amadeu Ros, Manel 
3arrera. 


SIGNE DE FOC 
Del 23 de novembre 
al 22 de desembre 



Sagitari 

El símbol zodiacal de SAGITARI, 
l'Arquer, reflecteix amb fidelitat la 
manera de ser dels nascuts sota la 
influència de Júpiter. Posats de re- 
lleu i amb la rotunditat de Signe de 
Foc com són, els seus trets més ca- 
racterístics són l'afabi I itat, l'hones- 
tedat. l'extraversió, l'idealisme; un 
vigor sense fissures i un sentit de l'e- 
volució, movilitat i empenta fora de 
dubte, tot això adobat amb dosis 
d'afecte sincer, d'indulgència, de 
lleialtat, i amb la cirera embellidora 
d'una sensibilitat dissimulada, però 
que els raja fins i tot quan parpelle- 
gen. Resolutius, progressistes, enèr- 
gics, són també la gent més indis- 
creta, verbalment i sensitiva, de tot 
el Zodíac. El fluid que tan neta- 
ment els retrata, és més d'inconti- 
nència verbal que de xerrera en si. 
Sincers, tan poc com delicats, els 
moments més adients per emtere els 
seus parers, criteris o pensaments, 
proliferen en la seva existència. I , si 
la conveniència per donar veta a 
allò que penses no s'escau, doncs la 
inventen o la provoquen: la qües- 
tió és no romandre en l'anonimat. 


Un SAGITARI no opina: sentencia. 
Tot i així, són lluny de posseir una 
autèntica consciència feridora. Pa- 
radoxalment, ei seu caràcter conté 
una faceta típicament capricorniana 
i que no es diu gaire amb el poc 
sentit de l'oportunitat que gasten, 
però, en fi, els Jupiterins solen ser 
molt "jeràrquics", respecten, en la 
mesura que poden tota mena de 
categoria, escala o veterania, dins de 
qualsevol àmbit. Sempre, és clar, 
que la tal submissió no comporti un 
sacrificat soterrament de la seva 
fàtua personalitat. L'ostentositat 
que branden frega, en ocasions, el 
desdeny i l'absolutisme, però són, 
creieu-me, bona gent. Paciència. Hi 
ha dies en què a SAGITARI més li 
valdria no sortir de l'armari. Cont 
diria un CAPRICORN il·lustri'* 
acostuma a r^o saber "quin vent 
l'empeny ni quina veu li canta, que 
el món és seu..." (això darrer s'ho 
creu sovint). Els faria bé saber que 
hi ha algú més que també trepitja el 
planeta i que també va a- missa el 
que diuen els altres. Interrogadors 
de tothom però magres pel que fa al 
seu àmbit privat, un SAGITARI 
àvid de curiositats deixa la Santa In- 
quisició com una escolania de pàr- 
vuls. En fi. El seu és, en general, un 
galop adreçat cap a un nord sempre 
definit, galop que no pot parar gai- 
rebé cap entrebanc... excepte si, en 
el furor de la cavalcada, ensopeguen 
amb les seves pròpies potes... 

Personatges SAGITARI : 

Steven Spielberg, Beethoven, Jane 
Fonda, Churchill, Woody Alien, 
Walt Disney, Maria Callas, Tolouse- 
Latrec, A. Tàpies, Frank Sinatra, 
Raimon, Pere Quart, Mark Twain, 
i, of course, Eduard Castano. 


SIGNES: Panetes i Significats 
Aries: Mart; jo, acció. Taure: 
Venus; propietat, sensualitat. Bes- 
sons: Mercuri; comunicació, movili- 
tat. Càncer: Lluna; família, senso- 
rialitat. Lleó: Sol; poder, conquesta. 
Verge: Mercuri; previsió, conscièn- 
cia. Balança: Venus; tu, equanimi- 
tat. Escorpió: Plutó; passió, enigma. 
Sagitari: Júpiter; voluntat, filosofia. 
Capricorn: Saturn; ambició, pro- 
grés Aquari: Urà; sociabilitat 

comprensió. Peixos: Neptú; espiri- 
tualitat, altruisme. 

M. Àngels López 


-Entreteniments - 


HORIZONTALES: 

(1) Cachorros cetàceos.— (2) Èpo- 
ca, periodo. Azarías la llama bonita 
con inocencia.— (3) Noveno mes 
del afio, friolero él.— (4) Organismo 
Naturalment Saludable. Calificativo 
que acompana a Don Fulano. Dèci- 
ma consonante.— (5) Científico 
nombre para la família de las tortu- 
gas, plural.— (6) Làtigo finolis usa- 
do en la hípica. Al revés de allà.— 
(7) Vocales. Zanja por donde corre- 
tea el agua. — (8) Cien. Un ruido 
atronador que acompana al relàm- 
pago.— (9) Parte frontal de una na- 
ve, con vocal delantera.— 

VERTICALES: 

(1) Osculo. Mamífero pinnípedo 
^iambién: insulto frecuente).— (2) 
Pez teleósteo, primo de la sardina. 
Fósfora.— (3) Desliz, error, pifiada. 
Donde dicen que nació Abraham.— 
(4) Litro. Tonelada. Carburo de hi- 
drógeno saturado, toma ya.— (5) 
Emilia a medias. Presente de indi- 
cativo de aquello que hace el lac- 
tante.— (6) Hermano de la nieta. Er- 
bio.— (7) Calendario.— (8) Tableros 
en la pared.— (9) Organismo Neta- 
mente Lúdico. Nombre femenino 
allà en Bora-Bora. — (10) Orden 
eclesiàstica con sus letras alboro- 
tadas.— 

SOLUCION 


Els defectes solen 
ser més perdonables 
que els mitjans que 
utilitzem per ocultar- 
los. 

La Rochefoucauld 
















FARMACIA 

CENTRO 

DE 

ESPECIFICOS 



fórmulas 

magistrales 

anàlisis 


av. madrid. 222 - vallespir. 103 tel.339 63 32 


M. II oxigeno 

7C ortopèdia 

gçupos 

sanguineos 

- 08014 barcelona 



S. 


-CAR 


consell de cent, 19 

metro: HOSTAFRANCS (linial) - bus: 56 -57 


autoescolaI o 8 ou • barcelona telr 223-71-23 




CAIXA DE 
BARCELONA 


08014 BARCELONA 


08028 BARCELONA 


Sants - Sants 65—69 - tlf. 421 .35.1 1 
Plaça del Centre - Av Madrid 21 7 i Vallespir 1 13 
Hostafrancs - Consell de Cent 1 1 - tlf. 243.55.03 
La Bordeta - Badal 90-92 - tlf. 331 .26.47 
Gay8rre - Gayarre 1 5-1 7 - tlf. 422.35.72 
Olzinelles - Olzinelles, 1 0-1 2 - tlf. 422.36.27 
Sant Medir - Constitució 40 - tlf. 421 .30. 1 0 


Badal - Carretera de Sants 295-297 

Av. de Madrid - Av. de Madrid 9 - tlf. 333.1 8.1 6 

Sugranes - Sant Federic 1-3 -tlf. 422.39.72 

Santa Tecla - Av. Madrid 92 - tlf. 339.83.14 

Can Mantega - Violant d'Hongria 1 00 - tlf. 339.44.2 

Galileo - Galileo 54-58 - tlf. 330.51 .04 

